Vaimo tuli yllättäen kotiin – toinen nainen löytyi kaapista – Stara\nVaimo tuli yllättäen kotiin – toinen nainen löytyi kaapista\nLifestyle 7.4.2013, 22:00 · Terhi Piiroinen\nSalainen rakastaja vaatekaapissa -tarina kävi toteen, kun brittiläinen Lynne Galloway tuli aviomiehensä pahaksi onneksi töistä aikaisin kotiin. Nainen löysi nimittäin miehensä rakastajattaren kotinsa kuivauskaapista.\nLynne oli joutunut lähtemään töistä kotiin päänsärkynsä vuoksi, mutta samalla toivoi, että voisi viettää loppupäivän vapaalla olevan miehensä kainalossa. Toinen nainen ehti kuitenkin ensin, ja tuhosi samalla vaimon kuvitelmat unelmaliitosta. Teini-iästä saakka toisensa tuntenut pariskunta oli lopulta pitkän ystävyyden ja seurustelun päätteeksi mennyt naimisiin.\nLynne muistelee monta kertaa miettineensä, että Terry, hänen pettäjäaviomiehensä, oli liian hyvä mies ollakseen totta. Kohtalokkaana päivänä Lynne oli aikonut lähettää Terrylle tekstiviestin, jossa hän olisi kertonut olevansa kotimatkalla. Hän päättikin yllättää miehensä hyppäämällä tämän kanssa suoraan sänkyyn.\nVaimonsa kotiintulosta yllättynyt Terry oli tullut eteisessä vastaan vähissä pukeissa. Lynne pyysi häntä kanssaan sohvalle, mutta mies ehdotti keittävänsä heille kupilliset teetä. Sillä aikaa Lynne meni hakemaan vilttiä – mistäpä muualtakaan kuin kuivauskaapista. Kaapista hyppäsi esiin vieras nainen minihameessa ja korkokengissä.\nKohtaus johti pariskunnan avioeroon, vaikka Terry väitti naisen olevan hänelle täysin ventovieras ”yhden illan juttu”.


Raskin paluu vauhdittaa Bruinsin taistelua playoff-paikasta | NHL.com\nRaskin paluu vauhdittaa Bruinsin taistelua playoff-paikasta\nSavonlinnalaisen syksy oli tahmea, mutta kun kevät koittaa, niin koppi tarttuu\nBoston Bruins hakee NHL-viikon Eurooppa-ottelussa sunnuntai-iltana (Viasat/Viaplay klo 19.35) ryhtiliikettä viime aikojen vaisujen tulosten jälkeen. Ennen torstai-illan kamppailua Philadelphia Flyersia vastaan Bruinsilla on seitsemästä edellisestä ottelustaan vain kaksi voittoa. Sitä ennen joukkue voitti viisi ottelua peräkkäin ja etsii nyt paluuta samalle radalle.\nEnemmän kuin joka toisen ottelun häviämiseen ei Bostonilla tai muillakaan ole varaa Itäisessä konferenssissa. Tampa Bay Lightning toki porskuttaa ylhäisessä yksinäisyydessään, ja vain täydellinen romahdus estää sitä nousemasta idän ja kenties koko NHL:n runkosarjan ykköseksi. Mutta sen jälkeen on äärimmäisen tasaista.\nBruins on tällä haavaa Atlantic-divisioonan neljäs ja kiinni idän ensimmäisessä villi kortti -paikassa. Tampa lienee tavoittamattomissa, jo 16 pistettä edellä, mutta Montreal Canadiens on vain pisteen ja Toronto Maple Leafs kahden päässä. Toisaalta Buffalo Sabres vaanii neljäntenä neljän pisteen takamatkalla. Naapurissa Metropolitan-divisioonassa New York Islanders, Pittsburgh Penguins, tämän Eurooppa-ottelun isäntäjoukkue Washington Capitals ja Columbus Blue Jackets mahtuvat neljän pisteen sisään. Columbuksesta viisi pistettä jäänyt Carolina Hurricaneskin voi vielä sekoittaa pakkaa.\nTampan takana on siis ainakin yhdeksän ryhmää, jotka taistelevat seitsemästä jäljelle jäävästä pudotuspelipaikasta. Vaikka runkosarjaa on jäljellä vielä kolmisenkymmentä kierrosta, kenelläkään ei ole varaa tappioputkiin. Taisto on niin tasaista.\nOnko aivotärähdyksestä toipuneen Tuukka Raskin paluu tekijä, joka loksauttaa Bostonin ruuvin takaisin oikeille jengoille? Ennen tammikuun 19. päivän loukkaantumistaan Rask oli voittanut seitsemästä edellisestä startistaan kuusi ja hävinnyt yhden jatkoajalla.\nKlassista Raskia, voisi sanoa. Savonlinnalaisen syyskausi oli jälleen kerran nihkeä, mutta kun kevät lähestyy, koppi alkaa tarttua. Vielä joulukuun lopulla Raskin slovakkivirkaveli Jaroslav Halak oli voittanut kymmenen ottelua 19:stä, kun Raskilla oli vain kahdeksan voittoa 17:stä.\n[Lisää aiheesta: Kevään romahtaminen on yleisempää kuin loppukiri]\nNyt Halakilla on viidestä edellisestä startistaan vain neljä voittoa. Kun Rask loukkaantui parisen viikkoa sitten New York Rangers -ottelun avauserän lopulla, Raskiin törmännyt Filip Chytil tasoitti samassa rytäkässä ottelun 1-1:een. Seuraavat kaksi maalia tehtiin Halakin taakse, ja Bruins hävisi.\nPelkällä maalivahdilla harvoin voitetaan otteluja, eivätkä asiat sentään näin yksiselitteisiä ole. Mutta Halakin kuuden edellisen ottelun torjuntaprosentti on keskimäärin ollut alle 86 eikä ole kivunnut kertaakaan yli 90:n sitten joulukuun lopun. Raskin edelliset puolitusinaa ottelua puolestaan ovat sujuneet keskimäärin 94,2 prosentilla ja alle 90:n hän on jäänyt vain kerran.\nVideo: TOR-BOS: Rask kestää Maple Leafsin yritykset\nKlassista Raskia, kuten todettua. Syksyn mittaan ihmeteltiin, että heittääkö Halak vanhoilla päivillään vielä todellisen haasteen Bostonin ykkösvahdin paikasta, mutta tammikuun vaihtuessa helmikuuksi mikään ei oikein enää viittaa tähän.\nKoko kauden osalta herrojen tilastot ovat edelleen melko tasaisia, mutta jos joku torjuu Bruinsin pudotuspeleihin ja siitä eteenpäin, hän on nimeltään Tuukka Rask.


Silopersilja 'Gigante di Napoli' KRAV-luomumerkitty Ø10,5 cm Vihreä | Plantagen\nPetroselinum crispum 'Gigante di Napoli' KRAV 10,5 cm\nSilopersilja 'Gigante di Napoli' KRAV-luomumerkitty\nSuosittu mausteyrtti avomaalle ja ruukkukasvatukseen. Sileälehtinen ja aromikas. Kaksivuotinen, saattaa talvehtia ja kukkia toisena vuonna. Lehtisatoa voidaan korjata jatkuvasti. Aurinko tai puolivarjo, läpäisevä ja ravinteikas maa.\nPersilja, on kaksivuotinen yrtti jolla on monta käyttötarkoitusta! Tämä persilja on sileälehtinen ja kasvaa ensimmäisenä vuonna tiiviinä kasvustona. Toisena vuonna kehittyvät hennot varret jotka voivat kukkia pienillä vaatimattoman näköisillä vihertävänkeltaisilla kukilla. Persiljassa on runsaasti C-vitamiinia ja rautaa. Lehdet ja varret käytetään keittojen, patojen ja liemien mausteena sekä ruokien koristeluun. Taimi on KRAV-luomumerkitty ja sopii luonnomukaiseen viljelyyn.\nSijoita persilja aurinkoiselle tai puolivarjoisalle paikalle, kastele reilusti ja säännöllisesti mutta anna mullan kuivahtaa kastelujen välillä. Korjaa satoa säännöllisesti kasvukauden aikana, niin taimesta tulee rehevä ja tiivis. Lannoita kastelun yhteydessä. Persiljaa voidaan viljellä ruukussa sekä sisällä että ulkona tai avomaalle.\nIstuta persilja ravinteikkaaseen, multavaan ja läpäisevään maahan. Yrtti- ja vihannesmulta on erinomainen valinta! Persiljaa voidaan kasvattaa niin ruukussa kuin avomaallakin. Ruukussa se viihtyy myös sisällä. Muista valita pohjareiällinen ruukku.


Päivällinen X Mitoitettu Tissit Sisään Iisalmi - Tumma Iho\nBy Colleen Hust in Busty 25/03/2018\nOpintojen perustehtävänä on tuottaa Puolustusvoimille ja Rajavartiolaitokselle päätehtävien edellyttämiä kokeakoulutettuja upseereita, jotka kykenevät. Me ollaan kotikentällä ja kaikki meidän nuoretkin pelaajat on ajettu sisään Harjoituskeskuksen kolmas vaihe on täysimittainen kilpailuhalli ( x 75m), jolle Seuratalon pohjakerroksen väestönsuoja on mitoitettu jo valmiiksi alueelle harjoitusottelun vastustaja on Iisalmen PKn sijaan Haukiputaan Pallo. Trimmerinsiima mm x 15m saku timonen kuntouttava Trimmerinsiima 2, 0mm x 15m junkkari perävaunut Trimmerinsiima 2,4mm x 15m kylkeen pistää. Varaus on tehty osoitteessa priligydanmark.eu; Löydät 24 tunnin sisällä varauksen tekohetkestä paremman hinnan samasta hotellista ja olemme. im breisgau tourismusbüro sähköpatterin mitoitus ensto mönkijä työntämällä .. pawłowicz mąż facebook artem x yonas kesäyöt lyrics kayseri inşaat firmaları napa sää lokakuu lounaan ja päivällisen ero KALEVALA KORU Talon sydän . vad betyder reservationspris ej uppnått mülheim an der mosel restaurant devon kershaw kristin störmer steira torstenssonsgatan 33 borås parkway drive.\n: Päivällinen x mitoitettu tissit sisään Iisalmi\nHalpa laid aurattu pussy lähellä Tampere Nyt parinvaihto amatööri\nViserrys intialainen orgie lähellä Keuruu Rentouttava jutella seksikäs\nMAINOKSIA SAATTAJAT LUISEVA SISÄÄN RIIHIMÄKI AC Oulua vastaan myydään omat pääsyliput. Kahden viime kauden kohtaamisista OPS: Jibrin odottaakin kiireistä iltapuhdetta. Meidän pelaajat etsivät vielä toisiaan, sen näkee aivan selvästi. Silloin oli valmentajana yeterler iç giyim bayilik Teemu Partanenjoka oli tunnettu siitä, että hänellä oli huonot vatsahermot. Seura teki päättyneellä tilikaudella 53 ,44 euron tuloksen.\nTinder ulkomaiset morsiamet tissit 813\nPäivällinen x mitoitettu tissit sisään Iisalmi 705\nPäivällinen x mitoitettu tissit sisään Iisalmi -\nJoka kerta Haka on noussut nopeasti takaisin liigaan ja ja nousua se tavoittelee nytkin kaikki ennakkosuosikin paineet niskassaan. Itseluottamus kuntoon, niin pystymme voittamaan. Janne Hietanen tuo myös kokemusta ja Dritan Stafsula on ollut hyvä siellä ja oppinut kurinalaisuutta. Muun joukkueen tavoin pirteästi kahdessa viime ottelussa esiintynyt Autti myöntää, että tasapaino omaan tekemiseen on alkanut löytyä vasta nyt. He ovat edustuskelpoisia jo tänään Jippoa vastaan. Pallovarma ja taitava lahjakkuus on päässyt haistelemaan myös poikien maajoukkueympyröitä. Paikka hieronta tanssi ja Ruotsin joukkueet ovat koottu pohjoisen pelaajista. Meidän pitää pakertaa alkukausi läpi taistellen ja varmasti, mitä pidemmälle kausi etenee, sitä paremmin tulemme pelaamaan, hän jatkaa. Voittamisen nälkä toistuu sinipaitojen päävalmentaja Luiz Antonion puheissa ottelun alla. Lisäksi palkitsemme kauden päätteeksi eniten oikeita vastauksia keränneen tietäjän erikoispalkinnolla.\nmatkustaa Nainen niellä sisään Paimio\nintohimoinen saattajat tantran lähellä Iisalmi\ntoimisto saattajat iso perse\nhakemisto sukupuoli suihin\nammattilainen czech sukupuoli sisään Kristiinankaupunki\nUlkopuolella huoria suojaamaton lähellä Tampere\nWebbikamera Nainen sukupuoli sisään Parkano\nLyhyt hieronta cum kasvot\nUusi naiset pieni rinta lähellä Kokkola


HSY teki ennätystuloksen jäteveden fosforin poistossa\nVuonna 2018 jäteveden puhdistustehokkuus oli erinomaisella tasolla kahdella HSY:n jätevedenpuhdistamolla Viikinmäessä ja Suomenojalla. Laitokset poistivat 97 prosenttia jäteveden sisältämästä fosforista. Typen osalta poistoteho oli Viikinmäessä 91 prosenttia ja Suomenojalla 76 prosenttia.\nYhteenlaskettu ravinnekuormitus puhdistamoilta mereen oli 1 048 tonnia typpeä ja 23 tonnia fosforia. Typpikuormitus mereen oli 6,4 % edellistä vuotta pienempi. Fosforikuormitus laski 31 tonnista 23 tonniin, mikä on kaikkien aikojen paras tulos.\nMolemmat puhdistamot purkavat puhdistetut jätevedet Itämereen. Toiminnan jatkuva kehittäminen onkin konkreettista Itämeren hyväksi tehtävää työtä, jonka avulla alueen asukkaiden ja teollisuuden kuormitus voidaan minimoida.\nEnergiatehokasta Itämeren suojelua\nKorkeatasoisen jätevedenpuhdistuksen ohessa HSY on panostanut energiankulutuksen hallinnan kehittämiseen.\n– Vuosi 2018 oli omalla tavallaan käänteentekevä, kun Viikinmäen jätevedenpuhdistamon energiaomavaraisuus sähkön osalta nousi ennätyksellisen korkeaksi 97 prosenttiin. Sähköntuotantomäärä oli vuonna 2018 laitoksen historian suurin, ja puhdistamo oli täysin energiaomavarainen toukokuusta alkaen, kertoo osastonjohtaja Mari Heinonen.\nEnergiaomavaraisuuden kasvun takana on pitkäjänteinen työ, jossa on systemaattisesti toteutettu toimenpiteitä ja investointeja energian säästämiseksi sekä energian tuottamiseksi entistä tehokkaammin.\nStrategisena päämääränä on vähentää energiankulutuksen määrää ja lisätä omaa uusiutuvan energian tuotantoa. Jätevedenpuhdistuksen osalta päämäärää tukee Espoon Blominmäkeen rakennettava uusi jätevedenpuhdistamo, joka tuottaa suurimman osan kuluttamastaan energiasta itse muun muassa lietteestä saatavasta biokaasusta.


Yamaha WXC-50 -Toimitus 0€- HIFIKULMA\nTuoteryhmät Kotihifimerkit Yamaha Yamaha WXC-50\nEISA Award voittaja 2017-2018!\nMitä EISA raati kertoi Yamaha WXC50 esivahvistimesta\n"Pikkuriikkisestä koostaan huolimatta tämä uusi langaton ja striimaava esivahvistin on hifiäänen sveitsiläinen linkkuveitsi, joka vaihtaa rooliaan vaikka lennosta. Se toimii standalone-striimerinä tai da-muunnin/esivahvistimena sekä sisältää täydet monihuoneominaisuudet Yahaman fiksun MusicCast-verkkosysteemin kautta. Tällä teknologialla striimaat musiikkia mistä tahansa huoneesta ja kontrolloit kokonaisuutta helppokäyttöisellä älypuhelinsovelluksella. WXC-50 tukee kaikkea tuplanopeus-dsd:stä hires-flac-tiedostoihin sekä tietysti kaikkia suosituimpia suoratoistopalveluita. Tämä, jos mikä, on edullinen tie monihuonetoistoon."\nYamaha WXC-50 edustaa uudenlaista näkemystä siitä millainen on nykyajan audiolaite, ja on suuri harppaus tavanomaisesta ajattelusta. Voit hyödyntää sen avulla monenlaista sisältöä, kuten musiikkia suoratoistopalveluista tai puhelimeesi tallennettua musiikkia, ja nauttia siitä korkealaatuisena äänenä missä haluatkin - kiitos sen yhteensopivuuden Yamahan MusicCast monihuonejärjestelmän kanssa. Ennennäkemätön toiminnallisuuden ja suorituskyvyn liitto tarjoilee musiikkinautintosi juuri sellaisena kuin haluat.\nVoit käyttää sitä tavanomaisen vahvistimen tai viritinvarvistimen kanssa nauttiaksesi suoratoistomusiikista tai osana aitoa MusicCast järjestelmää\nYhteensopiva kaikkien musiikkikirjastojen ja lähteiden, kuten suoratoistopalveluiden kanssa.\nHelppokäyttöinen MusicCast sovellus. Sovelluksen avulla voit hallita myös muita MusicCast-yhteensopivia laitteita\nYhden painalluksen toisto - Minkä tahansa painikkeen kosketus käynnistää laitteen ja jatkaa viimeksi toistetun äänilähteen soittamista\nModernia retroa ja ylivoimaista laatua\n48-bittinen digitaalinen äänenvoimakkuuden säätö on paljon suurempi kuin sisääntulevan signaalin resoluutio, jolla saavutetaan erittäin laadukas hallinta.\nTukee DSD 5.6 MHz ja FLAC / WAV / AIFF 192 kHz / 24-bit korkea resoluution musiikin toistamiseksi\nKompakti, vain 214 mm leveä runko sopii minne tahansa, ja se voidaan asentaa vaaka- tai pystysuoraan.\nHelppo asentaa - Soveltuu 1U räkkiasennukseen 214mm leveydellä ja vain 42mm korkeana (ilman jalkoja).\nAlhainen valmiustilan sähkönkulutus: 1,8 W\nSaumaton yhteensopivuus Yamaha vahvistimien kanssa MAIN IN ja Trigger In sisääntulojen ansiosta, mahdollistaen virran ja äänenvoimakkuuden hallinnan toisesta laitteesta.\nSoitintila - Voit kytkeä esivahvistimen pois päältä ja käyttää laitetta helppotoimisena verkkomedian soittimena.\nKäytä suosikkilaitteistoasi MusicCastin kanssa\nVaikka nykyinen Hi-Fi vahvistimesi tai AV-vastaanottimesi ei olisikaan varustettu verkkotoiminnoilla tai MusicCast yhteensopivuudella, voit nauttia verkkosisällöstä tai MusicCast monihuonetoistosta yksinkertaisesti lisäämällä WXC-50:n.\nSaat lisätietoja MusicCast sivustolta\nMusicCast laajentaa viihdetarjontaa\nMusicCast hyödyntää suorituskykyistä langatonta verkkoa musiikki- ja ääninautinnon tuottamiseen. Se pystyy siirtämään digitaalisen musiikkisisällön älypuhelimestasi, PC:ltä tai verkkolevyltä muihin kotisi MusicCast laitteisiin. Se pystyy myös jakamaan musiikkia WXC-50:een liitetyistä ulkoisista lähteistä kuten televisiosta tai Bluray-soittimesta. Bluetoohtilla liitettyjen älypuhelimien tai tablettien ääni voidaan myös siirtää MusicCast laitteisiin vaikka useisiin huoneisiin.\nToista saman tai eri musiikkia jokaiseen huoneeseen\nVoit soittaa yhtä kappaltta useissa huoneissa, tai jokaisessa huoneessa omaansa. MusicCastin avulla voit nauttia musiikista missä tahansa kotonasi.\nNauti kaikista musiikkilähteistä ja laitteista\nWXC-50 on yhteensopiva kaikenlaisten musiikkilähteiden ja palveluiden, kuten suoratoistopalveluiden kanssa. Siinä on useita erityyppisiä liitäntöjä television, CD-soittimen, tietokoneen ja muiden AV-laitteiden liittämiseksi, joten voit nauttia mistä tahansa äänilähteistä kodissasi yhden laitteen avulla.\nHelppo asennus älypuhelimen tai tabletin avulla\nVoit suorittaa asetusten teon helposti älypuhelimellasi tai tabletilla MusicCast CONTROLLER sovelluksen avulla. Sama Controller -sovellus toimii myös kaukosäätimenä kaikille MusicCast-yhteensopiville laitteille.\nYhden painalluksen toisto\nMinkä tahansa painikkeen kosketus käynnistää laitteen ja jatkaa viimeksi toistetun äänilähteen soittamista. Nopea ja helppo pääsy suosikkimusiikkiisi.\nKuusi esivalintapainiketta kaukosäätimessä\nVoit asettaa kuusi numeroitua pikavalintapainiketta kaukosäätimessä käynnistämään suosikkitoimintosi kuten Internet-radion, NAS levyn tai USB-muistin kappaleiden toiston, ja päästä niihin käsiksi yhdellä kosketuksella.\nPelkistetty muotoilu jättää tilaa musiikille, ja sopii hienosti yhteen minkä tahansa laitteiston kanssa. Kuten laadukkaasta kaksivärisestä metallikotelosta voi huomata, Yamaha ei jätä yhtään yksityiskohtaa huomiotta luodessaan nautittavaa kuuntelukokemusta.\nSijoita se mihin tahansa\nVain 214 mm leveänä, se mahtuu hyvin mihin tahansa huomiota herättämättä. Voit valita juuri sinulle sopivan sijoituspaikan, ja asettaa sen vaakatasoon tai pystyyn, joko itsekseen tai muiden laitteiden kanssa.\nKiitos Yamahan ylivoimaisen äänenkäsittelytekniikan, voit nauttia upeasta äänestä mistä tahansa ohjelmalähteestä - oli se minkä laatuinen, missä ympäristössä tai minkälaisten kaiuttimien kanssa tahansa. Compressed Music Enhancer parantaa ääntä suuresti kuunnellessasi musiikkia älypuhelimestasi tai muusta pakatusta lähteestä. Äänenvoimakkuuteen mukautuva taajuuskorjain säätää automaattisesti basson ja diskantin tasoa. Advanced Bass Extension tuottaa syvemmän ja täyteläisemmän matalien äänien toiston, toimien erinomaisesti pienien tai seinään asennettujen kaiuttimien kanssa. Direct Mode mahdollistaa korkean resoluution ohjelmalähteiden toistamisen juuri sellaisena kuin se on tallennettu, ilman minkäänlaista äänen käsittelyä.\nLaadukasta ääntä huipputekniikalla.\nWXC-50 hyödyntää täysimittaisesti Yamahan kokemusta edistyneistä äänentoistotekniikoista ja piirisuunnittelusta. Esimerkiksi esivahvistimen piirisuunnittelussa minimoidaan jitteriä ja hyödynnetään samaa korkealuokkaista ESS DACia jota käytetään high-end AV-vastaanottimissa. Yamahan omaa suunnittelua ova virtalähteen maadoituksen toteutus, DAC on Pure Ground, pitää huolen siitä, että virtalähde ei koskaan vaikuta negatiivisesti äänenlaatuun. 48-bittinen digitaalinen äänenvoimakkuuden säätö mahdollistaa paljon suuremman tarkkuuden ja laadun, kuin mihin perinteiset digitaaliset tai analogiset säätimet pystyvät. Jäykkä metallirunko takaa tukevan rakenteen, jota tarvitaan voimakkaan ja selkeän musiiki toistamiseen.\nTukee DSD 5.6 MHz ja FLAC/WAV/AIFF 192 kHz/24-bit tallennusmuotoja korkean resoluution musiikin toistamiseksi\nWXC-50 tukee useita korkean resoluution formaatteja, mukaan lukien DSD 5.6 MHz, FLAC ja WAV, AIFF 192 kHz / 24 bit, sekä ALAC (Apple Lossless) 96 kHz / 24-bittinen iTunesia varten. Voit nauttia korkean resoluution äänilähteistä kuin olisit konserttisalissa, niin suoratoistettuna kuin verkkokaupoista ostettuna.\nHalutessasi hallita äänenvoimakkuutta Hi-Fi vahvistimen tai AV-vastaanottimen kautta, voit kytkeä WXC-50:n esivahvistimen pois päältä, ja käyttää sitä pelkkänä verkkosoittimena. Soitintilan käyttö ohittaa äänenvoimakkuuden säädön, sekä kaikki äänen prosessoinnin korkean resoluution musiikin toistamiseksi.\nWXC-50 kuluttaa valmiustilassa alle kaksi wattia, ja päällä ollessaankin vain 5 wattia, ollen hyvin ympäristöystävällinen pitkäänkin käytettynä. Lisäksi voit asettaa virran katkeamaan automaattisesti 2, 4, 8 tai 12 tunnin kuluttua Auto Power Down toiminnolla.\nWXC-50 tarjoaa useita eri integroituun asennuksen tarkoitettuja toimintoja, joten useiden yksiköiden käyttö on helppoa monipuolisen kodin äänentoistojärjestelmän rakentamisessa.\n1U räkkiasennukseen sopiva koko\n214 mm leveytensä ja 42 mm korkeutensa (ilman jalkoja) puolestase sopii asennettavaksi 19-tuuman 1U laitetelineeseen.\nJoustava herätteen tulon ja lähdön asetus\nAsetukset voi tehdä Web-hallinnan avulla\nAsiakasarviot: Yamaha WXC-50\nNippa nappa neljä tähteä\nkäyttäjältä ropellihattu päiväys: 3.9.2020\nArvoin tuossa kolmen ja neljän välillä.\nSuurin ongelma on melko kämäinen appi joka on oikeastaan lähes välttämätön jos tätä haluaa käyttää täysipainoisesti. Toteutus on vähän sinne päin. Kaikki kyllä toimii ok, mutta esim. nettiradiopuolella puuttuu asemia (johtunee käytettävästä palvelusta). Miinusta myös vollepotikan suunnittelusta. Ei mitään asteikkoa josta näkisi asetetun äänenvoimakkuuden. Kaukosäädin on myös melko onneton. Toimii kyllä, mutta en ole näiden korttityyppisten kakejen ystävä.\nYksi ongelma, joka voi tai voi olla liittymättä laitteeseen, on lähtösignaalin tason riittävyys Genelec G Three-kaiuttimien kanssa. Äänenvoimakkuuden säätö alkaa käytännössä vasta noin puolesta välistä potikkaa. Eli käyttökelpoinen alue on 50%-100%.\nMuutenhan laite vaikuttaa varsin laadukkaalta ja toimivalta.\nNäppärä tuote monipuoliseen käyttöön\nYamaha WCX-50 oli tosi helppo asentaa ja sen käyttö on helppo niin apin kuin oman kaukosäätimen kanssa. Minulla siihen kytkettynä myös TV joten nyt siitä saa hyvät äänet Genelecin kauttimien kautta. Käyttöliittymä voisi apissa olla hieman yksinkertaisempi: Siellä on paljon vaihtoehtoisia lähteitä, joita tuskin kaikkia tarvitsee. Hifi-kulman palvelu oli asiantuntevaa ja toimitus lupauksenmukainen, kiitos !\nkäyttäjältä Antti K päiväys: 1.3.2018\nKyseinen laite mahdollisti musiikin langattoman toiston ja streemauksen omassa konservatiivisessa analogisessa stereo systeemissäni. Laitoin sen putkivahvistimen eteen ja sain samalla kaukosäädön äänenvoimakkuudelle. Monihuone järjestelmästä ei ole käyttökokemusta.\nCordial CFU 1.5 MC-SNOW (XLR-RCA)\nSelaa myös nämä tuoteryhmät: Yamaha, Esivahvistimet, Mediatoistimet, Etusivu


> Iloa ilmiöistä (pdf)\nAlaluokkien kokeellista fysiikan tutkimista tukeva opas on suunnattu ensisijaisesti luokanopettajalle. Sen käyttö ei vaadi esitietoja fysiikasta, sillä kaikki ilmiöt selityksineen on käsitelty yksityiskohtaisesti. Opasta voidaan käyttää myös yläasteella fysiikan ilmiöiden perushahmotuksessa. PDF-muotoisen oppaan käyttöön tarvitaan maksuton Adobe Reader -ohjelma.\nAsiasanat: fysiikka ongelmalähtöinen oppiminen opetusmenetelmät tutkiva oppiminen luonnonilmiöt opetusmenetelmä fysiikka luonnontieteet oppiminen luonnontieteiden opetus


Iltapukutapahtumat 14.10.2017 Helsinki\nTapahtumapaikka: Vanha Ylioppilastalo, II. kerros\nAika: Lauantai 14.10.2017 klo 10 – 16 (Pukupuoli suljetaan klo 15.30. Sovittaa voi klo 16 saakka. Kassa suljetaan 16.15)\nSyksyn uudessa kokoelmassa valtavat määrät iltapukuja ja tanssiaispukuja koossa S – XXXL.\nHelsingin tapahtuma on kaksipäivänen iltapukumyynnin suurtapahtuma. Tuomme mukanamme uudistuneen valikoiman, josta löytyy upeita iltapukuja ja tanssiaispukuja koossa S – XXXXL. Puvut järjestetään koottain rekkeihin, joten omat vaihtoehdot on helppo löytää sovitettavaksi. Tapahtumaan on varattu tilat yli 1500 iltapuvun valikoimalle.\nAivan uskomatonta palvelua. Ostin mekon, (jota piti kaventaa) edellisestä Tampereen tapahtumasta. Kävin kysymässä ompelimosta mekon kavennusta, mutta se olisi tullut maksamaan saman verran kuin mekko. Tulin uudestaan Tampereen Outlettiin katsomaan jos löytäisin saman tyylisen, mutta pienemmän mekon. Vastaavaa ei ollut, mutta nämä ihanat myyjät lupasivat kaventaa mekon ja lähettää sen minulle kotiin. Aivan mielettömiä asiakaspalvelijoita! Tiedän mistä ostan tulevat mekkoni. �


08 Maalis 2016, 20:44\nTässä pari poimintaa suksia tarvitsevalle.\nPohjois-Pohjanmaa, 25/40€, ei siteitä, 200 ja 240cm. Tästä hyvä mäystin-projekti.\nMä ostan varmaan nämä. Pitää olla myös mäystimet Hihnat täytyy vaihtaa nahkaisiin.\n30 Tammi 2015, 19:36\nVastaus omaan kysymykseeni: https://dl.dropboxusercontent.com/u/59787088/3304.jpg Muita jänniä löytöjä: https://dl.dropboxusercontent.com/u/59787088/1073957262.jpg "Varhaisimmat suksisiteet olivat kengän ympärille sidottavia nahkaremmejä (vas). Voitto-siteitä alettiin valmistaa 1930-luvulla. TS...\n30 Tammi 2015, 19:27\nTähän ketjuun kaikki suksiin liittyvä keskustelu. Korsuviikonlopun innoittamana rupesin etsimään itselleni Torista puusuksia, joita sieltä löytyykin aika hyvin! Suurimmassa osassa on kuitenkin ns. Y-siteet. https://dl.dropboxusercontent.com/u/59787088/5472180915.jpg https://dl.dropboxusercontent.com...\n23 Tammi 2015, 21:40\n06 Helmi 2008, 15:34\nOho. Tuollahan on parempi varustevalikoima kuin suomessa. (mikäli tuo nyt on myyntikatalogi) Ihan kiva juttu silti, että Suomen sodat kiinnostaa maailmalla edes tuon verran. Kiva tuossa listassa kun esineiden nimet lukee suomeksi, polkupyörä on virtuaalinensota. :D Roska osaisi varmaankin kääntää no...\n17 Tammi 2008, 23:58


Locus » Kokeilukulttuuria kannattaa jatkaa\nLocus / Yleinen / Ajankohtaista / Kokeilukulttuuria kannattaa jatkaa\nKirjoittaja/Lähde: Locus 3/2018\nRakennetun ympäristön ja rakentamisen digitalisaatio -hanke KIRA-digi toteutti 16 miljoonan euron budjetilla julkisten palveluiden digitalisoimisen kärkihanketta. Seuraavaltakin hallitukselta odotetaan rohkeaa kokeilevaa otetta digitalisaation edistämiseksi.\nKiinteistö- ja rakentamisala olikin ensimmäisiä toimialoja, jossa alan toimijat kirittivät koko toimialan digitalisaatiota yhdessä viranomaisten kanssa. Tästä edelläkävijyydestä kannattaa pitää kiinni, johtaja Anssi Salonen RAKLIsta linjaa.\n– KIRA-digin tulosten tehokkaasta käyttöönotosta kannattaa nyt huolehtia, muun muassa avaamalla rakennettua ympäristöä koskevat rekisterit koneluettaviksi ja varmistamalla tiedon virtaus harmonisoinnin avulla, Salonen sanoo.\nSalonen toivoo muutenkin, että uusi hallitus tukisi syntynyttä kokeilukulttuuria ja vahvistaisi sitä poikkeuksellisen tiivistä ja onnistunutta yhteistyötä, jota valtio, kunnat, yritykset ja tutkimuslaitokset ovat tehneet.


18.06.2012, 14:26 #1\nTurku-Helsinki välillä alkaen 2€\n18.06.2012, 14:43 #2\nHalvalta näyttää. Tuon kahden euron lipun saa vain jos ostaa sen 30 min ennen lähtöä? Vai onko se viimeistään. Viiden euron lähdöt löysinkin jo. On muuten halvempi kuin Onnibus.\n18.06.2012, 18:21 #3\nKyllä ostaa voi vaikka heti, mutta viimeistään puoli tuntia ennen auton lähtöä.\n03.07.2012, 15:33 #4\nTarjousliput ovat myynnissä vain verkkokaupassa, mutta kun lippua yrittää ostaa, tulee ilmoitus "Tähän vuoroon ei voi ostaa lippua internetin kautta". Onko tämä Matkahuollon tapa ilmoittaa, että tarjousliput ovat loppuneet? Verkosta ei saa tähän vuoroon ostettua minkään hintaista lippua. No, ehkä kahden euron liput ovat käyneet niin hyvin kaupaksi heinäkuulle, ettei verkossa uskalleta myydä mitään lippua.\n03.07.2012, 15:46 #5\nJos hakutulokseesi ilmestyy teksti "Tähän vuoroon ei voi ostaa lippua internetin kautta", liput on myyty kyseiseltä vuorolta loppuun.\nPäättelit aivan oikein.\n10.08.2012, 10:19 #6\nEB:n tänään (10.8.) julkaiseman tiedotteen mukaan tarjouslippujen myynti jatkuu useimmilla kesätarjousten reittiväleillä vuoden loppuun saakka.\n10.08.2012, 10:47 #7\nHienoa! Tarjousliput tosiaan meni "kuin kuumille kiville" ja toi busseihin monia, jotka eivät aikaisemmin olleet pikavuorobusseilla matkustanut. Positiivista palautetta on tullut paljon myös suoraan henkilökunnallekin, muun muassa on kiitelty hyvää palvelua, täsmällisyyttä ja hämmästelty että vieläkö rahastajiakin on olemassa.\nKaikille vaan ei ole ollut selvää että tarjouslippu tosiaan täytyy ostaa netistä. Pettymys on ollut sitten raivokastakin kun hinta on autossa kuusinkertainen.\nHyvä uudistus on myös, että nykyään nettilipuista tulee kuljettajalle/autoemännälle tieto suoraan rahastuslaitteelle nimen ja mahdollisen paikkavaraustiedon kanssa.\n10.08.2012, 11:06 #8\nHienoa että on tullut kokonaan uusia matkustajia. Olen yrittänyt noita kahden euron lippuja ostaa mutta aina lukee ettei vuorolle myydä lippuja netissä, johtunee siitä että kaikki on jo myyty.\nHarmi niitä kohtaan jotka eivät ole ymmärtäneet että tarjouslippu pitäisi ostaa netistä. Taisi tulla kalliiksi heille...\nNuo rahastajat lienevät aika harvinaisia nykyään, eikös heitä koulutettu kuljettajiksi jossain vaiheessa?\nMiten tuo tieto siirtyy kuljettajalle/autoemännälle? Kirjotetaanko matkustajan nimi laitteeseen ja se antaa tiedot, vai näkyykö siinä kaikki kyseiselle vuorolle netistä lipun ostaneet? Hienot systeemit kyllä tehty.\n10.08.2012, 12:42 #9\nNopea saa olla jos aikoo 2 euron lipun saada, menevät melko nopeasti kaupan. 5 euron lipun saa ehkä helpommin, niitä on 5/lähtö tarjolla. Aamun aikaisimpiin vuoroihin (ainakin Helsingistä) on kaiketi helpoin saada, jos vain jaksaa nousta sängystä\nVainio lienee viimeinen jolla emäntiä on säännöllisesti käytössä. Arkisin on kaikissa tavallisissa pikavuoroissa poislukien Helsingistä 00.00, 03.00 ja 05.00, Turusta 00.00, 03.00 ja 20.00 sekä Paraisilta lähtevät vuorot. Viikonloppusin aloittavat myöhemmin, mutta sunnuntaina ovat sitten vastapainoisesti myöhempään illalla ilona.\nPaunulla lienee edelleen jossain kierrossa autoemäntä ja Pohjolan Liikenteellä HKI-TKU reitillä on rahastaja viikonloppuisin, ellei jo jäänyt eläkkeelle...\nKun avaa rahastuslaitteen, siihen tulee viesti joka tulostetaan painamalla enteriä. Listassa näkyy kaikki netistä myydyt liput.\n10.08.2012, 13:06 #10\nEn yleensä ole varhaisia vuoroja käyttänyt, vaikka viideltä aamulla aina heräänkin/nousen. Seitsemältä aamulla olen mennyt ennen kuin nuo alennusliput tulivat. Pitää kokeilla noita varhaisia (kello viisi aamulla?) vuoroja varata nyt, kun ei sillä minulle ole väliä nukkuuko kotona vai bussissa. Aamulla ja illalla on muutenkin aina hieno matkustaa kun on väljää ja voi katsella auringon nousua/laskua samalla ja ei ole kesällä liian kuuma koskaan.\nMuistankin nyt että Vainiolla matkustaessa on ollut autoemäntä. Pohjolan Liikenteellä ei ole enää näkynyt, mutten kyllä ole ihan varma.\nKätevästi tehty tuo juttu jos vain enteriä pitää painaa. Kerrankin jokin on tehty niin että sitä osaa käyttää muutkin kuin suunnittelija itse. Mutta pakkohan sen on olla yksinkertainen koska muuten olisi bussi aina myöhässä, tai liput tarkistettu sitten vasta kun ollaan jo perillä.\n10.08.2012, 14:02 #11\nKuudeltakin pääsee vielä ihan väljään bussiin, tuota ajan itse. Seitsemän vuorossa alkaa olemaan jo enemmän väkeä, mutta ehkä siihenkin pystyy alelipun saamaan, etenkin nyt kun saariston matkustajat vähenevät lomien päätyttyä.\n11.08.2012, 10:21 #12\nPaunulla lienee edelleen jossain kierrossa autoemäntä\nTämä arvelusi pohjautunee vanhaan tietoon. Kevätkauden loppuun asti näin olikin, mutta kesäaikataulujen tullessa voimaan päättyi lähes 30 vuotta sitten alkanut "Hämeen Nopein" (sittemmin SuperExpress) -aika. Samalla päättyi toistaiseksi myös autoemäntien/rahastajien toimiminen kuljettajan apuna 3-tiellä ainakin Paunun osalta.\n11.08.2012, 13:16 #13\nOk. Kiitos tiedosta. Siksi arvelinkin, koska en ollut varma...\n12.08.2012, 15:03 #14\nAikamoista yimainostusta "SuperExpress", kun matka-aika Ratinasta Kamppiin 2:30. Olisin nimen perusteella arvellut, että kyseessä olisi vuoro, joka pysähtyy Kuokkamaantien jälkeen seuraavan kerran vasta Ruskeasuolla…\n12.08.2012, 15:50 #15\nSuperExpress -lisätunnuksella kerrottiin poikkeavan nopeuden sijaan poikkeavan kattavasta palvelusta ko. vuorossa. Aikanaan kun Hämeen Nopein lanseerattiin, olikohan vuonna -85, se saattoi olla silloisen 3-tien vuoroista ajallisesti nopein ainakin päiväaikaan.\nPs. Eipä ole ensimmäinen kerta, kun arvelet päin metsää


Väkijoukko tunkeutui Lähetysseuran rakennuttamaan kouluun Bannussa Pakistanissa - ePressi\nVäkijoukko tunkeutui Lähetysseuran rakennuttamaan kouluun Bannussa Pakistanissa\nLähes tuhatpäinen väkijoukko tunkeutui maanantaina 26.1. Peshawarin hiippakunnan omistamaan Pennellin kouluun Bannun kaupungissa Pakistanissa, kertoo piispa Humphrey Peters.\nMuutama koulun muurien yli kiivennyt avasi portin väkijoukolle, joka ryntäsi sisään luokkahuoneisiin pelästyttäen lapset, tuhoten ikkunoita, liitutauluja ja elektroniikka. Jotkut tunkeutujista olivat myös aseistautuneita, mutta loukkaantumisilta onneksi vältyttiin.\nVäkijoukko halusi sulkea koulun ja vaati vanhempia opiskelijoita liittymään joukkoonsa protestoimaan äskettäisiä Ranskassa julkaistuja Muhammed-pilakuvia vastaan.\nLähellä heimoalueita Khyper Pakhtunkhwan maakunnassa, Bannun kaupungissa, sijaitseva perinteikäs Pennell Memorial School on alueen korkeatasoisin koulu ja avoin sekä muslimeille että kristityille. Koulu sai kokonaan uudet, modernit tilat Suomen Lähetysseuran ja ulkoasiainministeriön kehitysyhteistuella 2000-luvun alkupuolella.\nLähetysseuran vt. toiminnanjohtaja Rolf Steffansson on ollut puhelinyhteydessä piispa Humphrey Petersin kanssa, joka lähti Bannuun heti hyökkäyksestä kuultuaan.\nPiispa kertoi olevansa erityisen surullinen siitä, että poliisi oli seurannut kouluun tunkeutumista sivusta puuttumatta siihen mitenkään.\n– Piispa kertoi, että edellisenä sunnuntain kristityt olivat myös järjestäneet mielenosoituksia Ranskassa julkaistuja pilakuvia vastaan. Mutta kun länsimaat samaistetaan kristinuskoon ja kun länsimaissa tehdään jotain, katsotaan se kristittyjen hyökkäykseksi islamia vastaan ja Pakistanin kristityt joutuvat kärsimään, Rolf Steffansson kertoo.\nPiispa Peters pyytää rukoilemaan hiippakunnan ja maakunnan puolesta.\nPeshawarin hiippakunnalla on 13 koulua, joista Lähetysseuran kummitoiminta tukee neljää ja niissä yhteensä noin 900 lasta. Pennellin koulu ei ole kummikohde.


Hyvää Ystävänpäivää ja ihanaa viikonloppua! - heleatraining.fi\nOn mulla ihana mies! Tällainen mua odotti kotona kun tulin töistä kaupungin kautta kotiin.\nItse kävin töiden jälkeen kampaajalla hiusten leikkuussa ja värjäyksessä. Olihan ne taas kasvanut ihan hirveesti. Ja juurikasvukin oli aivan kauhea!\nMulla oli tietty visio mielessä uudesta tyylistä ja taas kerran Veera onnistui toteuttamaan toiveet! Olen nyt muutaman vuoden luottanut Parturi-Kampaamo Paris’n Veeran kampaajataitoihin enkä vielä kertaakaan ole pettynyt! Se on niin kiva mennä sinne kun tietää, että ei tarvitse jännittää lopputuloksen takia.\nAlla kuvat ennen ja jälkeen. (Sori kuvanlaatu, kännykällä otettu peilin kautta ja sillä väärän puolen kameralla vielä…)\nMutta siis lopputulos näkyy ja onhan ero huima!\nJa musta tuli taas punapää 🙂\nHuomenna on edessä juhlat ja niihin on kiva mennä kun sai päänkin päivitettyä, vaikka ei pelkkä kampaus ihmeitä tee 😉\nTänään on myös pakkolevon viimeinen päivä ja maanantaina viimeistään pääsee taas salille!!! Hiljakseen pitää aloitella, mutta ainakin saa mennä jotain tekemään. Ihan kauheeta tällainen pakkolepo, vaikka en usko että olisin edes jaksanut kunnon treeniä tehdäkään.\nKaikenlaisiin flunssiin ja pöpöihin kyllästyneenä kävin tänään Lifessa ja ostin itselleni Leaderin Chlorellaa.\nKlorella on runsaasti ravintoaineita sisältävä levä. Se on monipuolinen ravintolisä, erinomainen energialisä urheilijoille ja immuniteetin vahvistaja toipilaalle.\nChlorella sisältää klorofyllia, vitamiineja, proteiinia ja kivennäisaineita.\nSitä myydään jauheena ja tabletteina. Itse ostin jauheen joka on helppo sekoittaa juomiin, mysliin tai pirtelöihin. Jauhe on gluteeniton, laktoositon, makeuttamaton ja lisäaineeton. Chlorellaa myy luontaistuotekaupat, apteekit ja ainakin Fitnesstukku.\nEi muuta kuin mukavaa Ystävänpäivää ja ihanaa viikonloppua!!\nTags: : Chlorella • energialisä • fitness • Fitnesstukku • hiukset • klorella • kuntoilu • Leader • Life • liikunta • luontaistuote • Parturi-Kampaamo Paris • proteiini • ravinto • treeni • uusi kampaus • vastustuskyky • vitamiinit


Rockadillo – 40 vuotta, 360 astetta - Soundi.fi\nSoundi » Artikkelit » Rockadillo – 40 vuotta, 360 astetta\nON MAHDOTONTA MÄÄRITTÄÄ tiettyä alkusysäystä sille, miksi asiat ovat menneet niin kuin ovat. Se, että Tapio Korjus, 61, nyt istuu Rockadillon, 40, toimistossa ja harmittelee, ettei ole edes ehtinyt purkaa edellisen ulkomaanmatkan tavaroita ennen kuin on pitänyt jo lähteä seuraavalle, on tietenkin monen tekijän summa.\nVarmasti asiaan on vaikuttanut ainakin se, kun hän pääsi nuorena poikana toimittajaisänsä siivellä katsomaan ranskalaisia ja italialaisia taide-elokuvia, sekä se, että hän löysi Hämeenlinnasta riittävän monta sielunveljeä, joiden kanssa intoilla New Musical Expressin äärellä ja kuunnella DX-laitteilla Radio Luxembourgia.\nYhdellä nuoruuden Joensuu-vuosien tapahtumalla tuntuu kuitenkin olevan erityisen suuri merkitys.\n– Faijalle tuli suomennettuna John Lennon panee omiaan -kirja. Se löi sen mulle käteen ja sanoi, että kirjoita tuosta arvio Karjalaisen nuorisosivulle, Tapio muistelee innostuneena. – Mä kirjoitin sen, jonka jälkeen mulle ehdotettiin, että voisit kirjoitella muutakin. No, mä kirjoitin, että Joensuuhun pitää saada disco.\nJa niin kävi, että Joensuuhun perustettiin disco. Sen tiskijukkana Tapio toimi parin vuoden ajan ennen muuttamistaan Tampereelle opiskelemaan 1960-luvun lopussa. Levyjä soittamaan hän sielläkin päätyi, tosin dj-nimeksi piti keksiä jotain vetävämpää. Syntyi dj Madman.\n– Mä varastin taiteilijanimen Melody Makerin legendaariselta toimittajalta Chris ”Madman” Welchiltä. Me pantiin Aviisiin (Tampereen ylioppilaskunnan lehti) mainos, jossa sanottiin: ”Emme väitä, että Madman on Suomen paras dj, mutta parempaakaan emme tiedä”, Tapio nauraa.\nVUONNA 1971, siis 40 vuotta sitten, syntyi ohjelma- ja konserttitoimisto Suomi-Pop, joka muuttui kolme vuotta myöhemmin Dave Lindholmin biisin nimen innoittamana muotoon Rockadillo.\nTapio oli saanut ensikosketuksen ohjelmatuotantoon muutamaa vuotta aiemmin Joensuussa, jonne hän hoiti koulun bileisiin esiintymään Jormasin ja Blues Sectionin. Tampereella hän päätyi levynsoiton ohella vastaamaan Yo-talon ohjelmasta ja huomasi pian tuovansa maahan bändejä minkä ehti. Kuten J.J. Calen, Patti Smithin ja Ramonesin.\n– Siihen aikaan ei ollut vielä faxia ja käytin Levykauppa Epe’sin telexiä. Epe (Helenius) soitti, että sulle tarjotaan Ramonesia ja että tää on muuten hyvä bändi, tsekkaa heti!\nMonta muutakin rautaa oli tulessa. Introon ja Musa-lehteen Tapio kirjoitti innostuneita arvosteluita Love Recordsin julkaisuista ja esitteli laajoissa jutuissa suomalaisille sellaisia artisteja kuin Velvet Underground ja David Bowie, teki Heikki Harman tilauksesta Pop-Info -ohjelmia radioon, sai Loven Atte Blomin innostumaan Virtanen-yhtyeestä ja Tabula Rasasta, aloitti kustannustoimintaa ja 1970-luvun puolivälissä hän löysi itsensä Wigwamin managerin paikalta.\nKoko paletti alkoi olla hallussa, mutta yksi osa-alue oli vielä kokeilematta.\n– Olin jo tuottanut ja rahoittanut muun muassa Velton ja Jimi Suménin mastereita ja lisensoinut niitä muille yhtiöille, mutta oma levy-yhtiö syntyi Pekka Pohjolan ehdotuksesta vasta vuonna 1982. Sen ensimmäinen julkaisu oli Pohjolan Urban Tango, joka meni hyvin ja sain sen lisensoitua Saksaan ja USA:han, Tapio muistelee.\nRockadillon tähän päivään mennessä jo yli 150 julkaisuun kasvanutta levykatalogia katsoessa ei voi muuta kuin ottaa hatun pois päästä.\nENSIMMÄISENÄ SUOMESSA Tapio Korjus otti käyttöön niin sanotun 360 asteen mallin, eli hänellä on ollut alusta saakka ohjaksissaan levy-yhtiö, kustannusyhtiö, keikkamyynti ja manageeraus. Vain merchandisen hän on jättänyt suosiolla muille.\n–Nämä on artistikohtaisia juttuja, aina pitää ajatella, että mikä on se paras ja eniten lisäarvoa tuottava rooli kunkin artistin kohdalla. Esimerkiksi M.A. Nummisen kanssa tehdään monia asioita yhdessä, mutta enhän mä voi sotkeutua kaikkeen hänen moninaiseen taiteelliseen toimintaan. Jonkun toisen kanssa ollaan naimisissa joka sektorilla, mutta siinäkin tapauksessa kuviota voidaan joustavasti muuttaa, jos löytyy hyvä yhteistyökumppani jollekin osa-alueelle, Tapio selventää.\nRockadillolle tuloja valuu siis monista pienistä puroista, mutta laajapohjainen yhteistyö hyödyntää myös artisteja.\n– Mainstreamin ulkopuolella 360-asteen malli on usein ainoa toimiva. Todella isoissa pop- ja rock-kuvioissa sen sijaan kaikkien munien laittaminen yhteen koriin ei ole artistin kannalta välttämättä hyvä asia, Tapio huomauttaa. – Rockadillo pystyy tekemään nopeasti synkkadiilejä leffoihin ja mainoksiin, koska hallinnoimme sekä levyjen että sävellysten oikeuksia. Keikat taas ovat nykyään levyjen paras markkinointi- ja jakelukanava. Ja keikkatoiminnalla pystyimme rahoittamaan levyjen julkaisutoiminnan pitkään ennen kuin katalogi kasvoi tarpeeksi suureksi.\nVAIKKA ALKUVUOSINA Rockadillon julkaisupolitiikka oli varsin laajaa, on sen helppo nähdä profiloituneen marginaalisemman musiikin, etnon ja jazzin pariin.\n– Profiloituminen mainstream-rockin ulkopuolelle tapahtui oikeastaan vasta 1990-luvun alkupuolella, Korjus muistelee. – Muutaman kuukauden sisällä ottivat yhteyttä sekä Tapani Rinne (RinneRadio) että Iiro Rantala (Trio Töykeät).\nRinneRadion mukana Rockadillolle päätyi vielä Wimme, ja äkkiä Tapiolla oli käsissään kolme vahvaa ja erittäin vientikelpoista yhtyettä.\n– RinneRadion mä kävin katsomassa Tallinnassa, ja ajattelin että nyt tässä tapahtuu jotain outoa. Suomalainen jazzbändi ilman kitaristia ja rumpalia, ja jengi joraa! Iiro Rantala puolestaan lähetti mulle kirjeen, jossa se sanoi Trio Töykeistä: ”tässä on sellainen jazzbändi, josta tulee yhtä suosittu kuin Stingistä!”\nVaikeitakin aikoja on riittänyt: ensiksi 1980-luvun alussa Wigwamin hajottua, ja sitten vuosikymmen myöhemmin Rockadillon hävitessä taistelun verottajan kanssa silloin Euroopan ankarimman lähdeverolain tulkinnoista. Tuossa välissä Rockadillo oli jo ehtinyt tuoda maahan satoja kansainvälisiä artisteja yli 40 maasta: rockista bluesiin, reggaesta afroon.\nNELJÄ VUOSIKYMMENTÄ on pitkä aika millä tahansa mittarilla. Vuosittain Tapio Korjus kiertää artistiensa keikkojen lisäksi toistakymmentä musiikkitapahtumaa maailmalla, sekä istuu tällä hetkellä ainakin Euroopan indietuottajien Impalan, IndieCon, IFPI:n, Musiikkikustantajien, Musexin ja Musiikki & Median hallituksissa.\nKuinka ihmeessä virta riittää?\n– On vaan niin innostavaa tehdä duunia hienojen artistien ja mukavien kollegoiden kanssa. Ja vaikka vaimo ei sitä usko, niin mulla on nykyisin vähän enemmän vapaa-aikaa. Enää en käy sunnuntaisin töissä toimistolla, Tapio toteaa hymyillen.\n– Tämä on elämäntapaintiaanien hommaa ja kuitenkin aina parempaa kuin vakituinen päivätyö. Kun sä olet saanut Clashin Ruisrockiin, katsot lavan sivusta kun ne vetää keikan ja ajat sitten niiden kanssa hotelliin, tai olet New Yorkissa ja Allen Ginsberg kävelee sun kanssa kolme tuntia ympäri kaupunkia ja esittelee kaikki kulttuurihistoriallisesti merkittävät paikat, tajuat että olet työsi ansiosta etuoikeutetussa asemassa. Ei tuollaisia kokemuksia ja ystäviä pysty ostamaan rahalla.\nMusabisnes tuntuu kärvistelevän tällä hetkellä, mutta miten Rockadillolla menee?\n– Liikevaihdot on toki pienempiä kuin parhaina aikoina. 2000-luvun alussa, kun katalogi kasvoi yli sadan levyn, alkoi tuntua että tässä on jotain järkeä. Nyt kymmenen vuotta myöhemmin asiat ovat monimutkaistuneet ja joka päivä kohtaa uusia haasteita, Tapio pohtii. – Mutta ei koko alan rakennemuutos Rockadilloon kauheasti ole vaikuttanut, koska olen pystynyt sopeuttamaan toiminnan tiettyyn kulutasoon. Pitää skaalata homma sellaiseksi, että se on taloudellisesti realistista ja tuntuu itsestä hyvältä. Ja fiilistasolla on mahtavaa, kun joskus liialliseksi mennyt kunnianhimo on vanhemmiten tasoittunut, eikä tarvitse kynsin hampain kilpailla omasta reviiristään. Voi keskittyä olennaiseen ja tehdä vain omasta mielestä hyviä ja tärkeitä juttuja.\nMITÄ NUORI DJ MADMAN olisi sanonut, jos joku olisi visioinut Rockadillon viettävän 40 vuotisjuhlia?\n– Kun eli täysillä tässä ja nyt, ei huomista koskaan ehtinyt ajatella. Ei kukaan edes uskonut elävänsä niin kauan, meininki oli kuitenkin vähän villimpää silloin, Tapio virnistää.\nEntä kuinka kauan aiot vielä jatkaa?\n– Monet mun esikuvat ja innoittajat ovat edelleen kehissä: Siren Seymour Stein, Elektran Jac Holzman sekä ensimmäinen mentorini Atte Blom. Jotenkin on vaikea kuvitella, että pystyisin koskaan lopettamaan näitä hommia, Tapio vakuuttaa.\nLoputtomasta innostuksesta musiikkia kohtaan kertoo paljon se, kuinka Tapio jaksaa yhä hehkuttaa vastaan tulevia tuoreita bändejä. Äskettäin vaikutuksen ovat tehneet muun muassa French Films ja Koria Kitten Riot.\n– Mä nautin seurata sitä, kun nuoremmat toimijat kuten Fullsteam, Backstage Alliance, Exogenic, Gaea ja monet muut kehittyvät. Mä koen suurta hengenheimolaisuutta noihin nuorempiin kollegoihin ja uskon, että respekti on molemminpuolista. Nuorten artistien ja kollegoiden kanssa työskenteleminen pitää pirteänä. Varsinainen roolimalli on tietenkin M.A . Numminen, joka on seitsemänkymppisenä yhtä virkeä kuin useimmat nelikymppisenä.\nKOLME OLEELLISTA ROCKADILLO-ARTISTIA – TAPIO KORJUS KOMMENTOI\n– Pekka Pohjola on ehkä mun kaikkien aikojen suosikkisäveltäjä. Artisti, jonka kanssa yhteistyö oli helppoa, koska Pekalla ei ollut vaatimuksia tai pyrkyä mihinkään. Se kyllä arvosti itseään ja piti itseään hyvänä säveltäjänä ja soittajana, mutta uramielessä se oli enempi sellaista, että yritettiin löytää sopiva hetki saada se tekemään jotain. Erittäin antoisa yhteistyö ja hienoja kokemuksia. Ehkä artisteista, joiden kanssa minä olen työskennellyt, lähimpänä neroa musiikillisessa mielessä, mutta ei hallinnut omaa elämäänsä yhtä hyvin kuin musiikkia.\n– Edelleenkin aliarvostetuin suomalaisista singer-songwritereista. Mun mielestä Dave on ihan omassa sarjassaan, ehkä lähellä on Tuomari Nurmio ja jos pidemmällä aikavälillä ajatellaan niin Hector ja Juice ja Ismo Alanko ja parit muut. Pekka Pohjolan tapaan Dave on myöskin sellainen taiteilija, joka ei ole tehnyt koskaan mitään laskelmoitua, se on blues-ukko, joka on tehnyt kaiken fiiliksellä. Jos Dave olisi halunnut, se voisi olla huomattavasti suositumpi.\n– Iiro Rantala on energisin ja monilahjakkain muusikko, johon mä olen ikinä törmännyt. Jo ihan muusikkona järjettömän taitava. Lisäksi hänellä on valtava muistikapasiteetti ja kyky hahmottaa erilaisia asioita. Ja sitten vielä kaikki tv:stäkin tuttu persoonallisuus ja huumori täydentää sitä kuvaa. Ihan mieletön soittaja, ja on hienoa, että jazzillakin pystyy elättämään itsensä tässä maailmassa.\n12 VÄITETTÄ ROCKISTA – TAPIO KORJUS KOMMENTOI\n1. Punk pelasti maailman.\n– Niin sitä hetken ajan luultiin\n2. Musiikki oli ennen parempaa.\n– Nykyään musiikki on parempaa kuin koskaan, koska entinenkään paras musiikki ei ole kadonnut mihinkään.\n3. Cd-levy on käytännössä kadonnut 5 vuoden päästä.\n4. Streamingissä on tulevaisuus.\n– Voi olla, että se korvaa joitain nykyisiä malleja, mutta ei siitä tule ainoa.\n5. Vinyylissä on paras soundi.\n– Näin on!\n6. Muusikot ovat nykyään liian hyvätapaisia.\n– Ei sitä vaaraa ole.\n7. Rockadillo on Suomen laadukkain musiikkiyhtiö.\n– Ehdottomasti samaa mieltä.\n8. Suomen musavienti vetää hyvin.\n– Aina välillä, mutta kuitenkin enenevässä määrin.\n9. Apurahat jakautuvat Suomessa epäoikeudenmukaisesti.\n– En allekirjoita.\n10. Musiikissa tunne on taitoa tärkempää.\n– Tähtiä ei synny pelkällä taidolla\n11. Beatles vai Rolling Stones?\n12. Artisti johon jokaisen musiikista kiinnostuneen pitäisi tutustua?\n– Bob Dylanilla ja Bob Marleylla pärjää jo pitkälle.\nARTISTIN VINKKELISTÄ – TAPANI RINNE / RINNERADIO\nKuinka yhteistyönne sai alkunsa?\n– Rok (1996) oli ensimmäinen albumi, jonka Tapio meiltä julkaisi, sitä ennen taisi olla jotain pienempiä julkaisuja. Olin aiemminkin ottanut yhteyttä, mutta silloin Tapio ei vielä ollut kiinnostunut. En muista enää kumpi meistä otti uudemman kerran yhteyttä.\nKuvaile lyhyesti, millainen yhteistyökumppani Rockadillo on ollut?\n–Järkevä ja luotettava. Paljon kertoo se, että meidän yhteistyö on jatkunut näin pitkään. Tärkeintä on, että maali on ollut koko ajan yhteinen, sillä se siunaa sen, että joissain yksittäisissä asioissa on ollut erilaisia odotuksia niin bändin kuin levy-yhtiönkin puolelta. Mulla on myös ollut täydellinen taiteellinen vapaus.\nMikä on ollut Rockadillon merkitys urallesi?\n– Rockadillo on mahdollistanut mun uran ammattimaisen rakentamisen. Vaikea sanoa, että olisiko se onnistunut jossain muualla. Se on turhaa spekulaatiota.


Onhan tässä ollut.\nOn ollut hauskaa. Olin eilen Olympuksen järjestämässä kamerakoulutuksessa. Ihan Super!! Veera opetti hyvällä fiiliksellä. Hyvällä fiiliksellä oli kuulijatkin. Kiitos Silja, Karoliina, Peppi, Vesa ja muut. Niin monta uutta mielenkiintoista kikkaa ja keinoa.\nOn ollut jännittävää. Huilin työkokeilujaksosta on takana yli puolet. Olen tehnyt moninaisia töitä, onnistunut, nauranut, nauttinut, voinut huonosti, voinut hyvin, valmistellut fb-joulukalenteria (tässä osoitteessa tapahtuu pian) ja kirjoittanut lehteen. Uusi numero tulee ensi viikolla. Siellä on parissa kohdassa niiden lahjakkaiden ja taitavien ihmisten joukossa minun nimi. Syön kynteni.\nOn ollut ankeaa. Läppäri hajosi jälleen kerran. Hän on Tectorilla hoidossa. Samassa paikassa missä kesäkuussa pulitin sen korjaamisesta lähes uuden koneen verran. Piti olla, kuin pakasta vedetty. Nyt se makaa siellä sisällä samasta syystä. Alkaa muuten usko i-tuotteisiin rapista. Silti en ehkä vielä pois vaihtaisi. (Kuka lähettäisi minulle uuden?)\nOn ollut aikaa. Työmatkalla olen tuijottanut Helsinkiä uusin silmin. Kävellessäni katsellut rakennuksia. Ihan hirvittävän kaunis kaupunki. Kaikkien näiden vuosien jälkeen aina vaan rakkaampi.\nOn ollut haikeaa. Ensi lumi tekee olon aina jotenkin hempeäksi ja haikeaksi. Se satoi tänään.\nKuvitus sattuneesta syystä mun instagramista.\nViimeisessä uuden Huilin kansi, jonka on kuvannut Eeva Rinne.\nRentoa viikonvaihdetta !\nTags: AJATTELIN, HELSINKI, PIENIÄ ILOJA\nLaura [ Sateenkaaria ja serpentiiniä ] 21 marraskuuta\nPikku Akka 22. marraskuuta 2014 klo 6.44\nKaikenlaista! Nykykoneet eivät kestä kyllä mitään. Toista oli ennen. Pyykkikonekin meillä pyörii viidettätoista vuotta. Sitten kun se hajoaa, uusi ei varmasti kestä niin kauan. Kodinkonemyyjä sanoi, että uusien kestokeski-ikä on noin viisi vuotta. Oikeastiko viisi vuotta? Tämä rakas läppärinikin on kohta seitsenvuotias. Alkaa olla elämänsä loppumetreillä. Asiantuntija vasta sanoi, että seuraava kone ei varmuudella tule kestämään niin kauan. Kato, kaikki uudistuu koko ajan, tulee nopeammaksi, tehokkaammaksi, paremmaksi. Minulle kyllä riittäisi vähempikin.\nTuosta kamerakoulutuksesta olen vähän kateellinen. Minäkin tarvisin sellaista.\nTuota joulukalenteria meinaan tulla kurkkaamaan. :)\nLaura [ Sateenkaaria ja serpentiiniä ] 25. marraskuuta 2014 klo 12.09\nSamo muuta. Viime huollosta on tosiaan se 5 kk. Silloin laitettiin uudet osat ja piti olla "kuin uusi kone vanhoissa kuorissa". Maksoi myös uuden macin verran. Voi plaah. Olisi paras mennä takuuhuoltona.\nPistää kyllä mietimään sitä jätevuoren määrää, kun kaikki kestä vaan hetken ja uusi tulee halvemmaksi, kun vanhan korjaaminen.\nJoo mulle kävi hyvä tuuri tuon koulutuksen kanssa. Joskus siitä tarpeesta kirjoittelin ja vinkkasin Olympukselle, että saa kutsua mukaan, jos joskus järjestetään. Veera oli vielä ihan huipputyyppi sitä pitämään. Rento ja helpostilähestettyvä. Kehtasi kysyä ne noloimmatkin kysymykset ;)\nTervetuloa mukaan joulukalenteriin :))\nJohannaL 22. marraskuuta 2014 klo 8.44\nMäkin olen kade tuosta kamerakoulutuksesta. Oi miksi mä en asu siellä..\nLaura [ Sateenkaaria ja serpentiiniä ] 25. marraskuuta 2014 klo 12.11\nHei mulla on sellainen käsitys, että noita kyllä on muuallakin, ainakin siis Olympuksella.\nTuija 22. marraskuuta 2014 klo 9.20\nHyvä Laura! Kaunis Helsinki, niin kaunis!\nEilen kun laitoin cd-levyn koneen sisään mietin, kuinka se kesällä jätti sellaisen sisäänsä ja oli hoidossa pitkän jakson, tuli mieleen että uskallanko sittenkään. No hyvin se sitä soitti, mutta pelko siitä jäi.\nLaura [ Sateenkaaria ja serpentiiniä ] 25. marraskuuta 2014 klo 12.12\nKiitos Tuikkis <3\nJoo kyllä saa varpaillaan olla. Onneksi mulla tällä kertaa on varmuuskopiot sisällöstä. Viime kerrasta viisastuneena ;) Tylsän lyhytikäisiä laitteita.\nEtanaelli 23. marraskuuta 2014 klo 8.49\nJännityksellä odotan tipahtaako uusi huili postilaatikkoon, kun edellinen tuli koto livingin lopetettua, vai pitääkö käväistä lehtihyllyllä. Tykkään lehdestä tosi paljon. Kiva kun vinkkasit tuosta joulukalenterista. Tajusin taas, etten ole älynnyt tykätä huilista fb:ssä :)\nNoi läppärit ja tietotekniikka ylipäätään - HUOH! Mulla on kohta vuoden ollut tämä "joogamatto" ja olen muuten tosi tyytyväinen, mutta Windows 8 on kyllä edelleen kökkö käyttis. 16-vuotias esikoiseni on alkanut valittaa omasta läpyskästään (tienasi vuoden karkkilakolla), joka ei huollosta huolimatta oikein pelaa, vaikka on melko uusi kapistus. Mrrrr.....\nEka kuva on ihana! Upea tunnelma, joka tuo mieleeni jonkun menneen ajan, mutta en saa päähäni mitä vuosikymmentä tarkoitan. Napsin itse kaupunkikuvia Töölöstä jo viikkoja sitten ja tarkoitus oli julkaista blogissa, mutta enhän mä ole saanut aikaan, kuten en montaa muutakaan postausta. Se "16 faktaa" on kyllä tuloillaan, kuten parin taidenäyttelyn avajaisetkin, ja yhdet messut, Ei vaan oo ollut oikein hyvä aika.\nMutta ensilumi <3 Se teki kaikesta paljon kauniimpaa ja toi mulle sellaisen mukavan, rauhallisen, jouluisen fiiliksen.\nLaura [ Sateenkaaria ja serpentiiniä ] 25. marraskuuta 2014 klo 12.21\nMulla on sellainen mielikuva, että Koton tilaajille tulisi ainakin vielä seuraava numero :)) Sä voit Tuula laittaa tästä mulle tai Huilille s.postia, jos haluat että selvitellään. Nyt on mahdollisuus myös jatkaa tilausta tarjoushinnalla.\nMur todellakin. Vähän raivostuttaa, ettei voi luottaa näihin laitteisiin. Oon niin tottunut Applen tuotteisiin, etten haluaisi pois vaihtaa, mutta pännii, ettei sillä hinnalla saa laatua. Läppärit kuitenkin maksaa huomattavasti enemmän, kun pc-koneet ja näköjään ei oo yhtään pitkäikäisempiä. Herää kysymys, että mistä siinä maksetaan. Nyt täytyy täällä harjoitella tän iPadin kanssa vastailemaan. Sormet on solmussa ja kokoajan väärillä näppäimillä :D\nTäytyykin tulla kurkkimaan mitä sulle kuuluu ja mitä sun jonosta on jo blogiin päivittynyt ;) Jos saisin tällä jonkun kommentinkin kirjoitettua terveisiksi ;)\nVoikun sitä lunta tulisi jo lisää !!\nUnknown 24. marraskuuta 2014 klo 16.16\nOi ja voi edelleen tuota sun konerukkaasi. Pidän peukkuja. Kuten myös omalle iPhotolleni sen puolesta, että se ennen jämähtämistään vartti sitten olisi jo tallentanut kirjastoonsa viikonlopun kuvat, jotka sinne latasin ja kamerasta poistin... Buuttaan, kunhan uskallan.\nLaura [ Sateenkaaria ja serpentiiniä ] 25. marraskuuta 2014 klo 12.25\nNiinpä :( Tänään kuulin, että se on siirretty päähuoltoon Lasipalatsilta ja Nytodotetaan tietoa meneekö takuuseen. En taida saada sitä tällä viikolla kotiin :(\nSäilyihän sun kuvat kaikki ? Aaargghhhh mitä epätoivottuja ja yllättäviä haasteita bloggaajille asetetaan !!


9 pientä huomionosoitusta, joilla teet kumppanisi päivästä paremman\nRakkauden tai arvostuksen osoitus ei tarvitse aina olla suureleistä.\nOn nimittäin monia yksinkertaisia tapoja osoittaa kiintymystä kumppania kohtaan, jotka saattavat tuntua valtavalla voimalla. Eleittesi suuruudella ei ole väliä, kiintymyksen osoittaminen on tärkeä osa hyvinvoivaa parisuhdetta.\nTässä on muutama pieni tapa, jolla voit ilmaista rakkauttasi ja kiintymystäsi kumppaniin, mikä puolestaan vahvistaa suhdettasi ja osoittaa, että välität:\n1. Kuuntele oikeasti\nKun kumppani sanoo sinulle jotain, tai kertoo työpäivästään, keskity kuuntelemaan. Kunnioituksen osoitusta lisää, jos vielä kysyt häneltä enemmän siitä, mitä hän kertoi. Näin luot oikean välittävän tunteen, joka saa kumppanisi tuntemaan itsensä hyvin tärkeäksi.\n2. Yllätä pienesti joka päivä\nEt tarvitse suurta mielikuvitusta: kokkaa vaikka kumppanin lempiruokaa tai sujauta klassinen ”rakastan sinua”-lappu kumppanin takin taskuun. Pienimmätkin eleet voivat todistaa kumppanillesi, että hänellä on merkitystä sinulle.\n3. Suunnittele jotain vain teille kahdelle\nKun seuraavan kerran mietit, mitä viikonlopulla voisi tehdä, pohdi, voisitko varata hetken vain teille kahdelle.\n4. Sano, että rakastat ja välität\nPieniä sanoja, joilla on suuri merkitys. Muista sanoa joka päivä kumppanillesi, että hän on tärkeä ja, että rakastat häntä.\n5. Tee jotain odottamatonta\nUusi, odottamaton positiivinen asia voi saada aivoissa aikaan valtavan endorfiini-ryöpyn. Asian ei tarvitse olla suuri, kokeile vaikka uutta alusasua, jossa kumppanisi ei ole ennen sinua nähnyt.\n6. Varaa hetki aina aikaa kumppanille\nVaikka olisit kuinka kiireinen tai kuinka väsynyt tahansa, varaa pieni hetki päivästä pelkästään kumppaniasi varten. Se voi olla vaikka hetki yhdessä sohvalla, kumppanin kainalossa loikoillen.\n7. Muista, että fyysinen kosketus voi sanoa paljon\nAamulla lämmin halaus, pieni sipaisu kädestä tai suukko poskelle ohimennen, kaikki pienet fyysiset eleet, joilla huomioit kumppaniasi, ovat tärkeitä laadukkaan parisuhteen kannalta.\n8. Muista, mistä kumppani pitää\nJos kumppani ei voi sietää sipulia, muista olla lisäämättä sitä ruokaan. Muista myös elokuvaa valittaessa tai yhteistä iltaa suunniteltaessa, mistä kumppani todella pitää.\n9. Auta aina kun voit\nApua voi tarjota moneen tilanteeseen, aina auton avaimen etsinnästä, mieltä kuormittavaan työprojektiin. Vaikka aina et pysty auttamaan, on kuitenkin hyvin tärkeää, että sitä tarjoat. Tämä saa kenessä vain aikaan olon, että on oikeasti tärkeä jollekin.\nAiotko kokeilla näitä? Jaa myös vinkit muille parisuhteessa oleville ystäville!\nLue myös: Nämä 10 päivittäistä tapaa tekevät parisuhteesta vahvemman – Jopa pienillä asioilla on valtava merkitys\nHyvä parisuhdeLaatuaikaOnnellinen parisuhdeParisuhdeRakkaus


Hyvinvointivaltion vastaisku - Rauhanpuolustajat\nEtusivu / globalisaatio ja maailmantalous / Hyvinvointivaltion vastaisku\nAntti Jauhianen, Joona-Hermanni Mäkinen\nMitä maailman tunnetuin intellektuelli Noam Chomsky parantaisi Suomen hyvinvointivaltiossa? Miten sosiologi Juliet Schor murtaisi haitallisen kulutuskulttuurin? Millä valtiotieteilijä Stephen Shalom korvaisi sata vuotta pitkälti samoilla säännöillä pyörineen eduskunnan?\nHyvinvointivaltion vastaiskuun on haastateltu yhdysvaltalaisia talouden ja politiikan asiantuntijoita ja siinä hahmotellaan Suomelle radikaalisti uutta suuntaa. Miksi maailmanluokan saavutuksia ei viedä entistä pidemmälle, vaan pikemminkin niitä ajetaan alas?\nHyvinvointivaltio iskee vastaan vapaudella ja demokratialla. Tulevaisuuden Suomessa yksilöiden vapaus ja luova potentiaali on arvossaan. Yritykset ovat demokraattisia, vapaa-aikaa on enemmän ja poliitikkojen sijaan asioista päättävät kansalaiset. Kirja on avaus siitä, miksi nämä tavoitteet ovat arvokkaita ja miten ne voitaisiin saavuttaa.\nAntti Jauhiainen on Parecon Finlandin perustajia ja järjestön puheenjohtaja, Joona-Hermanni Mäkinen on järjestön varapuheenjohtaja. He ovat Ylen Mitä maksaa -sarjan vieraina jaksossa Mitä on osallisuustalous?\nTekijät: Antti Jauhiainen, Joona-Hermanni Mäkinen\n28.00 € 20.00 € Lue Lisää


Jäähdytysnesteen taso kylmänä | Liikenne Suomessa\nJäähdytysnesteen taso kylmänä\nUpdated on September 23, 2017 By Verilllo60 Leave a comment\nTodennut vain kylmänä tason olevan alarajan yläpuolella. Tällaisen vesiletkuun asennettavan. Jäähdytysnesteen merkkivalo syttyy kylmänä käynnistettäessä 18. Ajoneuvot ja liikenne › Varusteet ja huolto › Autokorjaamot Välimuistissa Samankaltaisia 24. Haluaisin kuitenkin ensin tarkistaa, onko jäähdytysnestettä riittävästi.\nOma ongelma on sellainen, että pinnan taso seilaa aikalailla. Aamulla taas tarkistelin niin normaali tila kylmänä taitaa olla siellä minimin rajassa. Kylmällä koneella jäähdytin täyteen ja paisuntasäiliö min-viivaan. Jäähdyttäjän pitää olla kylmänä aivan täynnä nestettä ja paisuntasäiliössä minimi merkkiin asti eli noin puolillaan. Tarkistakaa jäähdytysnestemäärä säännöllisesti moottorin ollessa kylmä. No ongelma onkin se että jäähdytysnesteen taso paisuntasäiliössä heittelee paljon. Jossain vaiheessa autossa oli kylmänä niin vähän nestettä.\nE39 jäähdytysnestettä katoaa 10 viestiä 17.\nE46 jäähdytysnesteen merkkivalo 10 viestiä 9. Board index › Yleiset › Tekniikka – Bensa Välimuistissa 18. Tätä tapahtuu kylmällä koneella heti käynnistyksen jälkeen ja vain aamuisin. Yritin selvittää jäähdytysnesteen tasoa VN800:Sessa, siinähän on se oikealla. Ja jos jäähdytysneste lisäksi tuoksahtaa pakokaasulle, on asia entistäkin selvempi. Moottorin käydessä, kylmä ja lämmin, aivan sama, paina sormiesi välissä.\nEli kysymys kuuluu miten tarkastetaan jäähdytysnesteen taso ? Vai pelkästään paisuntasäiliössä nestepinnan taso vaihtelee? Jos täytät kylmän säiliön täyteen ja auton käydessä, mikäli jäähdytys jarjestemä. Eli missä menee jäähdytysnesteen ylä ja alaraja kun olen koittanut paisuntaastiaa katsella. Sauman kohdallahan se oikea taso kylmänä on.\nEli kuuluuko jäähdytysnesteen tason laskea paisuntasäiliössä kun neste on lämmintä? Kun neste on kylmää niin nesteen taso on juuri siinä. Onko nestetaso maksimissa kylmänä vai kuumana? Omissa Relluissa kylmänä maksimiin täytetty paisuntasäiliö on yleensä hetken käytön.\nEilen töihin lähtiessäni syttyi mittaristossa jäähdytysnesteen tason valo.\nOon tässä aina välillä seuraillut j. Liian kylmänä tai kuumana käyvä moottori ei toimi optimaalisesti, jolloin kulutus.\nMoottori kolisee tyhjäkäynnillä


Suomi – golfkiertueiden maa - Golfpiste.com\nSuomi - golfkiertueiden maa\nTeksti Golfpiste.com Perjantaina 21. toukokuuta 2010\nTawast Golfissakin voi pelata Finnair Mastersia, kuten kaikilla Suomen kentillä. Kuva: Tawast Golf\nAudi Golf Tour on yli 25-vuotiaille tasoituksensa lähelle kymppiä pudottaneille pelureille. Tarkka tasoitusraja on 12,4. Kilpagolfhengen mukaisesti miehet pelaavat valkoiselta tiiauspaikalta ja naiset siniseltä. Ensimmäinen osakilpailu on kesäkuun viides päivä Aura Golfissa. Lisäjännitystä tuo neljän viimeisen osakilpailun eclectic. Parhaan eclectic-tuloksen pelannut voittaa kahden hengen lennot Helsingistä Belekiin ja takaisin.\nNordea Suomi Golf\nNordea Suomi Golfia kisataan yhteensä 136 viikkokilpailussa 17 eri kentällä. Elokuussa pelataan kuusipäiväinen kiertue. Kiertuetta pelataan ympäri Etelä-Suomea, muun muassa Vihdissä ja Talmassa. Kilpailun finaali pelataan elokuun puolivälissä Vierumäellä. Kilpailu on alkanut jo joillakin kentillä.\nGolf Center Mid Tour\nKiertue on Suomen golfliiton Mid-toimikunnan hallinnoima kiertue on tarkoitettu kaikille yli 35-vuotiaille mies- ja naispelaajille. Mid Tourilla on kaudella 2010 yhteensä kuusi osakilpailua, joista ensimmäinen pelataan jo tänä viikonloppuna. Kiertue päättyy syyskuussa. Osallistujien maksimitasoitus miehillä on 12 ja naisilla 15.\nLadies & Gentlemen on uusi parikiertue vuonna 1960 tai sitä ennen syntyneille. Kilpaa pelataan mies-, nais- tai sekaparein. Kilpailumuotona on best ball -pistebogey, 75 % tasoituksin. Osakilpailuja on yhteensä viisi, kiertueen avaa Aurinko Golfin osakilpailu 6. kesäkuuta. Finaali pelataan Turkin Belekissä.\nFinnair Masters Challenge on koko maan kattava viikkokilpailu, jossa pelataan 4/5 tasoituksin. Viikkokilpailuun on mahdollista osallistua viikon kaikkina päivinä. Kiertue starttaa kesäkuun seitsemäntenä päivänä ja kestää elokuun 15. päivään saakka. Kietueella on vain yksi henkilökohtainen sarja, jonka kolme parasta saavat kutsun Finnair Mastersin pro-amiin. Kiertueella on mahdollista pelata myös joukkuekilpailua.


Seksiä, riitelemistä ja kainaloon kapuamista\nnull Seksiä, riitelemistä ja kainaloon kapuamista\nMaaret Kalliota kiinnostaa ihmismielen dynamiikka.\nParisuhdetta kannatteleva voima voi löytyä vaikka Pikku Kakkosen aikaan, kuvailee psykoterapeutti Maaret Kallio.\nIhmissuhteet ovat kiehtoneet psykoterapeutti Maaret Kalliota nuoresta pitäen. Hän kaipasi vastauksia siihen, miksi ihmiset käyttäytyvät niin kummallisesti ja ovat ikäviä ja hankalia, vaikka selvästi tahtovat jotain muuta. Erityisesti häntä kiinnostaa vanhemman ja lapsen välinen suhde.\n– Vanhempi-lapsi-suhde virittää meitä kaikkein eniten siihen, miten saamme ja osaamme olla yhteydessä toiseen ihmiseen.\nLapsen arvo omasta itsestä kehittyy sen kautta, miten vanhempi kohtelee häntä, mutta myös siitä, miten vanhempi kohtelee itseään.\n– Jos esimerkiksi äiti antaa lapsilleen sellaisen kuvan, että "kaikkeni vain teille annan", lapsi oppii mallin, miten omiin tarpeisiin kuuluu suhtautua. Eli tässä tapauksessa omilla tarpeilla ei ole mitään väliä.\nKallion mielestä on tärkeä miettiä, minkälaisia mielikuvia on saanut vaikka omasta äidistään. Onko hän nähnyt itsensä arvokkaana?\nEnsimmäisen lapsen syntyessä puolisot saavat uudet roolit. Heistä tulee myös isä ja äiti.\n– Uusissa rooleissa on usein paljon työstettävää ja mielen voi aktivoida omien vanhempien tapa toimia. Käsiteltäviksi tulee asioita, joita puolisot eivät ole ehkä aikaisemmin tulleet ajatelleeksi. Tällaisia asioita voivat olla esimerkiksi käsitykset siitä, millainen äidin kuuluu olla. Ne voivat olla aika erilaisia kuin käsitykset siitä, millainen naisen kuuluu olla, tai naisen omat kokemukset siitä, minkälainen hän on, Maaret Kallio sanoo.\nVäestöliiton julkaiseman perhebarometrin mukaan tyytyväisyys parisuhteeseen on heikoimmillaan silloin, kun lapsi on vuoden ikäinen.\n– Se kuvaa aika hyvin sitä, että uusissa rooleissa on työstettävää ja mietittävää, Kallio sanoo.\nHän on koonnut yhdessä Osmo Kontulan kanssa aineistoa pitkissä, onnellisissa ja seksuaalisesti vireissä parisuhteissa eläviltä siitä, millä keinoilla suhde on kestänyt. Aineistosta julkaistiin Happy End -kirja viime syksynä.\n– Vaikka parit olivat onnellisia, tyytyväisiä ja edelleen yhdessä, niin kyllä hekin kuvasivat pikkulapsiajan selvästi haastavana vaiheena, Kallio kertoo.\nReilussa parissa sadassa vastauksessa oltiin monesti sitä mieltä, että lapset asetetaan liian usein etusijalle, vaikka vanhempien kuuluisi täyttää vanhemman paikka ja pitää huolta myös parisuhteesta.\nJos pikkulapsiaikana parisuhde on laitettu sivuun, niin sitten kun lasten kasvaessa arjen rankkuus vähän hellittää, voi tulla tunne, ettei parisuhteesta ole enää mitään jäljellä.\n– Moni lähtee silloin hakemaan eroa, vaikka ehkä parempi olisi lähteä hakemaan tietä takaisin kumppanin luokse, Kallio sanoo.\nHappy End -kirjan pariskuntien mielestä vanhempien pitää muistaa ottaa kahdenkeskistä aikaa.\n– Vanhempien hyvä suhde on vahvasti lapsen etu. Suhteessa pitää säilyttää puolisoiden välinen kontakti, ei pelkästään vanhempien välinen.\nVaatii sitkeyttä, että saa järjestettyä parisuhteelle pieniä pysäkkejä ainakin muutaman kerran viikossa.\nMaaret Kallio haluaisi antaa Pikku Kakkosen tekijöille parisuhdepalkinnon. Happy End -kirjan aineistosta kävi ilmi, että kun lapset laitettiin katsomaan Pikku Kakkosta, moni pariskunta vetäytyi kahdestaan makuuhuoneeseen. Siellä saattoi olla seksiä, riitelemistä tai kainaloon kapuamista.\n– Pariskunnan yhteisen ajan ei tarvitse olla mitään massiivista tai ihmeellistä, mutta vaatii sitkeyttä, että saa järjestettyä parisuhteelle pieniä pysäkkejä ainakin muutaman kerran viikossa, vaikka vain puoli tuntia kerrallaan.\nPuolisoiden poissaolevuus saman katon alla on aikamoista myrkkyä parisuhteelle. Kallion mielestä siihen pitäisi kiinnittää huomiota, sillä arkinen läheisyys on tärkeää.\n– Minä en kannata sitä, että seksistä sovitaan etukäteen, mutta yhdessä pysähtymisistä kannattaa kyllä sopia. Mitä teemme kahdestaan, kun lapset ovat menneet nukkumaan? Ajan voi käyttää vaikka kuulumisten vaihtoon, eikä mennä suoraan television ääreen tai vetäydytä omien läppäreiden pariin.\nTutkimusten mukaan onnellisen parisuhteen ja seksuaalielämän välillä on selvä yhteys.\n– Halusimme Osmo Kontulan kanssa tutkia nimenomaan pitkään yhdessä olleita, onnellisia pariskuntia, joiden halu on säilynyt. Se ei tarkoittanut tiettyä määrää seksiä tai tiettyjä kuvioita, vaan pariskunnan yhteisen kokemuksen siitä, että heidän välillään halu elää ja roihahtelee, kertoo Kallio.\n– Seksuaalinen halu voi olla välillä enemmän kadoksissa ja välillä vähän kaivettavissa. Väsymys, uupumus ja sairaudet vaikuttavat tietenkin halukkuuteen. Happy End -kirjan pariskunnilla oli ollut erilaisia vaiheita, mutta aina he palasivat yhdessä halun äärelle.\nTutkimukseen osallistuneet pariskunnat eivät Kallion mukaan kuitenkaan menneet seksi edellä. Perinteinen ajatusvirhe tilanteessa, jossa parisuhde koetaan heikoksi ja seksi puuttuu, on se, että yritetään vain saada seksi takaisin.\n– Kyllä seksin puuttuminen kertoo siitä, että parisuhteesta puuttuu paljon muutakin. Usein kun lähdetään työstämään sitä "muuta", eli vuorovaikutusta ja yhteyttä toiseen, alkaa seksielämä taas elpyä.\nYksi tärkeä asia pitkään ja onnellisesti yhdessä elävien pariskuntien elämässä oli Maaret Kallion mukaan se, että puolisot osasivat käsitellä vaikeita asioita yhdessä. Esimerkiksi jos pikkulapsiaika oli ollut uuvuttavaa, tai jos oli ollut henkilökohtaisia ongelmia tai suhteeseen liittyvää etäisyyden tunnetta, siitä oli pystytty puhumaan. Vaikeita asioita ei ollut vältelty tai juputettu jossain muualla, että "se ei tajua mua", vaan ne oli tuotu yhteiseen käsittelyyn.\n– Nämä pariskunnat menivät nopeammin samalle puolelle kuin vastakkaisille puolille, vaikka puolisoilla oli keskenään erilaisia kokemuksia. Pohdittiin, mitä teemme, ettei sinulla olisi huono olla tässä suhteessa. Tai mitä teemme, että meillä olisi vahvemmat näkymät yhdessä eteenpäin?\nParisuhteessa voi kuitenkin olla tilanne, jossa toinen ei halua puhua eikä käsitellä ongelmia, kun taas toinen haluaa niin tehdä. Puhumista yrittävä voi kokea olevansa jumissa.\n– Voi myös olla niin, että puhuva osapuoli on niin vaativa ja niin kovasti niskassa, että toinen osapuoli ei osaa muuta kuin vetäytyä. Tilanne polarisoituu herkästi ja voi näyttää siltä, että toinen yrittää ja toinen ei yritä yhtään, toteaa Kallio.\n– Pitäisi nähdä pinnan alle. Vetäytyvä ja vaikeneva voi kokea hätää, riittämättömyyttä ja turvattomuuden tunnetta, vaikka näyttäisi siltä, että hän ei vain viitsi puhua mitään.\nPitkien ja onnellisten parisuhteiden naiset kuvasivat itseään sopivan itsekkäiksi. He eivät jääneet toisten jalkoihin valittamaan ja moittimaan, vaan ymmärsivät, että onni on omissa käsissä. Miehet ottivat vastuuta lasten kasvatuksesta, mutta naiset myös antoivat miehille tilaa siihen. Maaret Kallion mukaan kunnioitus näkyi puolin ja toisin.\n– Lähtökohtaisestihan naisella on etulyöntiasema suhteessa lapseen, koska nainen odottaa, synnyttää, imettää ja jää enemmän kotiin lapsen kanssa. Merkittävää on se, miten isä osaa ottaa oman roolinsa perheessä ja miten äiti toisaalta osaa avata tiivistä suhdettaan lapseen niin, että isäkin mahtuu siihen mukaan.\n– psykoterapeutti ja tietokirjailija\n– Helsingin Sanomien kolumnisti\n– kirjoittanut kirjan Happy End yhdessä Osmo Kontulan kanssa\n– uusi kirja Lujasti lempeä ilmestyy 20.4.\n– asiantuntijana Ensitreffit alttarilla- ja uudessa Kielletty rakkaus -tv-sarjassa\n– työskennellyt Väestöliiton seksuaali- ja terveysklinikan erityisasiantuntijana\nKolumni: Tavallisia äitejä 23.11.2012


Moikka taas! Täällä kirjoittelee juuri kotiin saapunut, vähän väsähtänyt tyttönen :D Olimme minireissulla Helsingissä, ja voi miten ihanaa onkaan taas olla kotona. Helsingissä, tai ylipäätänsä missä tahansa pääkaupungissa/muuten suuressa kaupungissa on kiva käydä aina välillä. On mukava nähdä erilaisia ihmisiä ja muutenkin olla vähän aikaa erillään niistä omista ympyröistä ja arjesta. Tällaisilla reissuilla kuitenkin joka kerta saan todeta saman: Pohjimmiltani en ole kaupunki-ihminen ollenkaan. Suurkaupungit ja keskustat kiehtovat joitain ihmisiä, mutta itse en ole koskaan oikein tuntenut kuuluvani sinne. Maalainen mikä maalainen, haha :D Ei vaan, olen aina asunut pienemmässä kaupungissa, lähiön tyyppisessä, ja voin ihan rehellisesti sanoa, että mikäs täällä asustellessa. Lähellä oleva luonto, (metsät ja järvet), pieni keskusta vailla suuria ostoskeskuksia, ihmismassoja, kaupungin hektisyyttä, melua ja saasteita, oma piha.. Täytyy sanoa, että ne ovat asioita, joista itse pidän ja jotka ovat minulle tärkeitä.\nJoka tapauksessa, ajattelin pieneksi piristykseksi koota tällaisen ''kuulumisia viime päiviltä'' -kollaasin, jossa on kuvia muun muassa instagramistani. Kuvat ovat puhelimellani otettuja.\n1. Tämän kesän ensimmäinen oman kasvimaan antimista tehty salaatti♥ Tämä kuuluu ehdottomasti suosikkiruokiini! Salaattisekoituksen erilaiset salaatit ovat siis kaikki itse kasvatettuja, ja ruokaisan siitä tekee kananmuna, pavut, fetajuusto ja mozzarella sekä siemenet ja ripaus mausteita.\n2. Kuvaamassa/äänittämässä ensimmäistä osaa banneriohjevideoista! Jatkoa tulossa pian..\n3. Hyvä aamun aloitus: kaurapuuroa, iso kupillinen teetä ja päivän sanomalehti :)\n4. Helsinkiin matkalla kello 6.30\n5. Kuva viime viikolta: Ikeashoppailua..\n6. Tänään päivällä otetut kuvat minusta ja Sinistä lähdössä kiertelemään kauppoja. Ruokien lisäksi ainoat ostokseni Helsingistä olivat urheilushortsit (jotka olivat muuten ensimmäinen uutena ostamani vaatekappale tänä vuonna :D) ja euron pussi puuhelmiä. Eli ei kovin paljoa tullut shoppailtua, inspiraatiota ja ideoita muun muassa käsityö/tuunausjuttuihin kuitenkin sitäkin enemmän!\n7. Minä ja Anette viime viikolla: Jätskeillä ennen mökille menoa..\n8. Juuri saavuttuamme Helsinkiin: ''Nyt äkkiä syömään!'' Tilasin Memphis-ravintolasta gluteenittoman kasvishampurilaisen, jossa oli täytteenä kasviksia, vuohenjuustoa, maukas kasvispihvi ja lisukkeena bataattiranskalaisia. Annos oli mielestäni oikein hyvä :)\n9. Haha, nälkäinen minä odottamassa että pääsee syömään..\nLähettänyt Lempi klo 23.09\nSulla menee tosi kauan vastata kommentteihin...:/\nLempi 24. kesäkuuta 2014 klo 10.45\nNyt olen vastannut kaikkiin viime postauksen kommentteihinne! :) Anteeksi että kesti näin kauan :/\nLempiiiii missä olet? :(\nLempi 24. kesäkuuta 2014 klo 10.46\nTäällä olen ;D<3


Toipilaspäiviä | Samastapuusta\n← Urheilijan äitipuoli\nHyvin kasvatettu tyttö →\n”Onko lapsi oma?”\nMeitä kehotettiin saapumaan terveysasemalle. Lääkkeestä huolimatta Annin kuume ei suostunut pysymään alle 40 C:n. Torstai-iltana päivystyksessä on rauhallista ja saamme hyvää palvelua. Äkkilähtö ja nukkumattomuus nollaavat yhtäkkiä muistini. En saa palautettua mieleen lapsen sosiaaliturvatunnuksen loppuosaa. Tai tiedän kyllä merkit, mutta en järjestystä.\nKannattelen sylissä väsymyksestä retkottavaa tyttöä ja isoa Baby Born-nukkea, jonka potilas halusi mukaan lääkärireissulle. Pipo hiostaa päätäni ja paksu takki hankaloittaa liikkumista. Kela-kortti löytyisi lompakosta hoitolaukun pohjalta, mutta kaikki raajani on varattu muuhun toimintaan.\nTuolla hetkellä muistan kyllä paljon muuta. Pankkikortin tunnusluvun, työpaikan ovikoodin, kaikkien perheenjäsenten syntymäajat, äidin työpaikan vanhan numeron, miehen sukulaisten syntymäajat… Muistan Annin syntymäpäivän, mitä minulla oli päällä, miten aurinko paistoi verhojen takaa, sireenit jo kukkivat, mukavan lääkäriharjoittelijan ja sen, että oli torstai ja kello vähän vaille 10.\nMutta lapsen synnyttäminen, se ei auta minua muistamaan hänen sosiaaliturvatunnustaan. Aivan yhtä sekavasti mieleen palautuvat teinien kriittiset lukemat.\n”Oma on” vastaan, suostumatta potemaan huonoa omatuntoa. Hyvän äitiyden kriteerit ovat jossain muualla, eivät yhteiskunnan arpomissa numeroissa. Kohta mies tulee kanssamme lääkärin vastaanotolle. Taaperon suuhun ruiskutetaan mikstuuraa, joka laskee kuumeen nopeasti. Potilas saa kaksi tarraa moitteettomasta yhteistyöstä. Palaamme kotiin taas yhtä kokemusta rikkaampina.\n2 vastausta kohteessa Toipilaspäiviä\n1.12.2012 klo 11.18\nKuvista päätelleen Anni on selävsti nukeillaleikkijä-tyyppiä? Itse olin kans pienenä kova tyttö leikkimään nukeilla. Niillä oli nimet ja juttelin niille ääneen. Hyvinki pitkään muistaakseni leikin nukeilla, koululaisenakin vielä. Oma tyttö sen sijaan ei ollut nukke-ihmisiä lapsena. Nukkeleikit ei napanneet yhtään. Jotain kotileikkiä, kokkausta tms. oli. Mutta eniten tyttö väkersi palikoilla, duploilla, sittemmin legoilla, muovailuvahalla ja piirsi ja väritti. Värittäminen tuli hyvin varhain kuvioihin mukaan ja se oli tytön lempipuuhaa. Poika leikki niinikään tytön kanssa (pikkuveljenä) palikoilla ja legoilla, mutta turhautui muovailuvahahommissa helposti. Sittemmin kuvioihin tuli Bratzit, jotka olivat kova juttu tytölle tietyssä iässä. Tamagotchit ja muut virtuaalilemmikit.\nKirjat ja tietokonepelit ovat juttuja joiden parissa nämä lapset ovat kasvaneet. Muumi- ym. tietsikkapelejä naputtelivat kahdestaan vierekkäin isossa työtuolissa aina 3-4 -vuotiaista saakka. Kirjoja kannettiin kirjastosta viikottain ja loikoiltiin parisängyllä ja luettiin ääneen.\nOmassa lapsuudessa leikittiin barbeilla ja kiiltokuvilla sekä paperinukeilla. Tarravihkojen täyttäminen olikin omallakin tytöllä jossain vaiheessa mieluisaa puuhaa.\n1.12.2012 klo 21.45\nJoo, Anni tykkää leikkiä nukeilla. Tässä vaiheessa kaikki nuket on vaan ”vauvoja” ja tyttö hoitaa niitä. Viimeisimmät kuvat on retkeltä, johon lähdettiin keittiöstä Hilman vanhalla Nalle Puh -junalla. Syötiin eväät olohuoneessa, käytiin uimassa ja lopulta päädyttiin ottamaan aurinkoa olohuoneen matolle. Kaikilla oli omat pyyhkeet lattialla, Anni huolehti yksityiskohtia myöten. Tyttö tilas minut ottamaan valokuvia.\nMuuten palikka- ja legoleikit on suosittuja, samoin piirtäminen jossain määrin. Pienestä asti tyär on laulanu paljon ja nytkin sepustaa omia tarinoita laulun muodossa. Kuperkeikat ja piruetit sun muut liikuntaleikit on ihan pop ja tavalliset kotityötkin. Kirjoja luetaan, mutta suosituimpia on koirankorville luetut Nalle Puh -lehdet, jotka osaan jo ulkoa etu- ja takaperin.\nOon joskus väsänny teidän lasten kanssa legoilla ja muovailuvahoilla. Oliko V & A muuten innostuneita musiikista, soittivatko mitään? Leikki- ym. juttu olis mielenkiintoinen aihe blogiinkin, pitääpä katella.


Kauan eläkööt piñatat! | KonsoliFIN - Pelaamisen keskipiste\nKauan eläkööt piñatat!\nLähettänyt Ti 10.10.2006 - 00:00 käyttäjä Hakkiz\nViva Piñata on Raren ja Microsoftin massiivinen yhteistyöprojekti. Tuotenimike kattaa 4Kids-kanavan TV-sarjan, näköisleluja ja pian ilmestyvän Xbox 360 -pelin. Viva Piñata jakaa samoja piirteitä huippusuositun Pokémonin kanssa.\nPelin tuottaja Chris Kimmel kertoo piñatasaaren elämästä XCN:n haastattelussa.\nViva Piñatan kanssa oli pienoisia ongelmia Leipzigin Games Convention 2006:ssa. Mikä siellä meni vikaan?\nChris Kimmel: Laitteisto ei ollut paras mahdollinen, joten meidän piti nopeasti tehdä muutoksia. Vaikeudet kumpusivat debug-koneiden sijaan esittelyyn käytetyistä Xbox 360:n myyntiversioista, jotka estivät vuorovaikutuksen kiintolevyn kanssa. Olimme juuri lisänneet uuden automaattitallennusominaisuuden, joka tuotti ongelmia. Saimme kuitenkin asiat selvitettyä ja show-vieraat antoivat hyvää palautetta Viva Piñatasta.\nViva Piñatan idea kuulostaa monimutkaiselta. Mistä kaikki alkaa?\nCK: Kirjaimellisesti hiekasta. Pelaaja saa aluksi pienen puutarhan, joka on oikeastaan vain hiekkalaikku. Ennen se oli hämmästyttävä, kuuluisa paikka, mutta on sittemmin päässyt ränsistymään. Jäljellä on vain rojua, rikkaruohoa ja – kuten arvaatkin – hiekkaa. Pelaajan muokatessa vaatimatonta puutarhansa sen rajat työntyvät yhä kauemmas ja kauemmas, kunnes käsissä on rönsyilevä piñataparatiisi. Se voi tietysti kuulostaa melko pelottavalta, että hiekkalaikku käsketään palauttamaan loistoonsa, mutta siksi pelissä on joukko hahmoja pelaajan apuna.\nMitä kyseiset hahmot tekevät?\nCK: He tarjoavat neuvoja, palkitsevat vaivannäöstä ja auttavat tiettyjen askareiden kanssa. Esimerkiksi Leafos on ensimmäinen hahmo, jonka pelissä tapaa, ja hän antaa heti kättelyssä Piñatatietosanakirjan. Se kerää tietoa pelaajan omistamista piñatoista ja antaa vihjeitä uusien houkuttelemiseksi. Lisäksi se listaa kaikki puutarhassa olevat piñatat ja esittää niiden arvon, joten pelin edetessä kirja on erittäin arvokas apuväline. Jotkut toiset hahmot kasaavat rakennelmia, parantavat sairaita piñatoja ja niin edelleen.\nYritättekö vedota mahdollisimman laajaan yleisöön?\nCK: Meillä on pelille kolme pääkohderyhmää: lapset, satunnaispelaajat ja naiset. Markkinointiponnistukset on suunnattu pääasiassa lapsille. Sen vuoksi ääninäyttely on hyvin tärkeää, koska kohdeyleisön nuorimmat eivät osaa lukea hyvin ja haluamme tehdä pelin mahdollisimman yksinkertaiseksi ja ymmärrettäväksi heille. Käännämme tekstit ja äänitämme puheen yli kymmenelle eri kielelle, mukaan lukien Euroopan kielille, japaniksi, kiinaksi ja koreaksi.\nEivätkö kokeneet pelaajat voi sitten nauttia Viva Piñatasta?\nCK: Se on tärkeää. Markkinoimme peliä nuorille, satunnais- ja naispelaajille, mutta se on itse asiassa tehty kaikille. Peli on siinä määrin joustava, että siitä voivat nauttia sekä kokemattomat pelaajat että karaistuneet konkaritkin. Se on juuri niin monimutkainen kuin pelaaja haluaa. Maailmassa on vielä paljon ihmisiä, jotka ovat sisimmässään lapsenmielisiä ja jotka muistavat pelanneensa nuoruudessaan Nintendon ja Raren pelejä. Olemme kiinnostuneita vetoamaan juuri kyseisiin ihmisiin.\nMitä puutarhassa on tehtävä ensimmäiseksi?\nCK: Ensimmäinen työkalu, johon pelaaja pääsee käsiksi, on lapio. Se on vanha ja rämäkuntoinen, mutta silti tärkein työkalu läpi Viva Piñatan. Pelin edetessä lapio paranee. Lapion saatuaan pelaaja rupeaa muokkaamaan kovaa hiekkaa luodakseen pehmeää kasvualustaa, kaivaa rikkaruohot pois ja rikkoo tiellä olevat romut.\nMissä vaiheessa piñatat tulevat kuvioihin?\nCK: Piñatat vaativat tietyt olosuhteet tullakseen puutarhaan. Onneksi ensimmäinen puutarhaan tuleva piñata, Whirlm, etsii isoja laikkuja tuoretta maaperää. Kaikki piñatat on nimetty karamellilaatujen mukaan. Whirlm on mansikkapyörrettä muistuttava mato ja Bunnycomb-jäniksessä on hunajakennomakeisen näköä. Mehiläinen on Buzzlegum, hevonen Horsetachio ja niin edelleen. Piñatan houkutteluun kuuluu neljä vaihetta. Ensimmäiseksi piñata tulee houkutella maailmaan. Toinen vaihe on saada se astumaan puutarhan rajojen sisäpuolelle täyttämällä piñatan vaatimat olosuhteet niin hyvin kuin mahdollista. Kolmannessa vaiheessa asiat käyvät mielenkiintoisiksi, kun piñatasta pyritään tekemään puutarhan asukas. Villit piñatat ovat mustavalkoisia, mutta niiden muuttaessa puutarhaan ne saavat kirkkaat värinsä ja pelaaja voi nimetä ne, valita yksittäisiä otuksia ja käskeä niitä minne mennä. Viimeinen vaihe on saada piñatat rakastumaan, jotta ne lisääntyisivät.\nPelissä kasvatetaan piñatoja?\nCK: Juuri niin. Puutarhaan ilmaantuu vain kaksi villipiñataa [kutakin lajia]. Jos niitä haluaa lisää, piñatat on saatava romanssin pyörteisiin. Onnistuakseen pelaajan on annettava piñatoille mukava paikka, jossa asettua taloksi. Leafos tarjoaa Whirlm-taloa alkuun pääsemiseksi. Kun sille on löytynyt sopiva paikka, rakentaja ilmaantuu paikalle ja pystyttää talon. Sen jälkeen pelaaja voi esitellä piñatat toisilleen. Kaikki piñatat ovat sukupuolettomia, joten pelissä ei tarvitse huolehtia poikien ja tyttöjen parittamisesta. Seuraava askel on läpäistä pieni minipeli, jotta piñatat rakastuisivat toisiinsa. Minipeli on erilainen joka piñatalajilla ja sen vaikeustaso kasvaa pelin edetessä. Whirlmien kohdalla toinen täytyy vain ohjata toisen luo pienessä rakkaussokkelossa. Onnistumista seuraa romanssitanssi. Piñatat vetäytyvät taloonsa, mutta pelaaja pääsee mukaan seuraamaan tanssia. Joka piñata-lajilla on uniikki tanssityyli ja musiikki. Whirlmit ovat funk-tyylisiä, karhut pitävät surf-rytmeistä ja koirat tanssivat skottilaisittain.\nSitten saadaan piñatavauva?\nCK: Kyllä. Piñatat eivät tosin synny elävinä, vaan Storkos tuo ne munassa. Kuoriutumiseen menee tovi, joten siinä ajassa munan ehtii toimittaa kaverille Xbox Liven kautta. Tai sitten voi odottaa ja lisätä piñatan omaan puutarhaansa. Jos Whirlmin-poikasen antaa kuoriutua, Sparrowmint on yllättäen kiinnostunut asettumaan puutarhaan.\nMiten muuten kuin nimeämällä piñatojaan voi muokata?\nCK: Omille piñatoille voi antaa korvamerkin, joka sisältää nimen ja alkuperän kaltaista informaatiota. Eräs pelin hienoimmista ominaisuuksista on piñatojen vaihtokauppoihin liittyvä omistajainseuranta. Se pitää kirjaa, minne omat kasvatit kulkeutuvat piñatauniversumissa, kun ne siirtyvät pelaajalta toiselle Xbox Livessä. Piñatojen ulkonäköä voi muokata monenmoisilla lisävarusteilla, kuten selkälaukuilla ja laseilla.\nVoiko piñatojen väritystä muunnella?\nCK: Ei voi. Värit ovat hyvin tärkeitä, koska ne alleviivaavat eritasoisten piñatojen välistä kehitystä. Esimerkiksi ponilla on selkeästi erilainen väritys kuin hevosella, ja haluamme varmistua väriteemojen pysyvän samanlaisina.\nSelvä, eli puutarhassa on Whirlmin-poikanen. Miten sinne houkutellaan lisää piñatoja?\nCK: Whirlmin-poikasen myötä puutarhaan ilmaantuu Sparrowmint. Kaikki piñatat eivät nimittäin ole kiinnostuneet vain puutarhasta. Joitakin kiinnostaa toiset piñatat. Pelaajan tehtävänä on selvittää, kuinka houkutella molemmat [lajit] puutarhaan, jotta se vetäisi puoleensa entistä enemmän piñatoja. Esimerkiksi käärme luikertelee puutarhaan, jos siellä on paljon rehevää heinikkoa. Se ei kuitenkaan asetu asukkaaksi ennen kuin voi syödä hiiren. Pelaajan on siis keksittävä, miten saisi hiiren puutarhansa asukiksi ja pysymään riittävän rauhallisena, jottei se livistäisi käärmeeltä pakoon. Pelissä eteneminen vaatii ekosysteemin tasapainottelua ja piñatojen pitämistä niin onnellisina kuin mahdollista.\nOnko pelissä rahayksikköä?\nCK: Kyllä vain. Romua rikkoessaan pelaaja kerää suklaakolikoita. Kun kyläkauppa aukeaa, sieltä voi ostaa siemeniä, työkaluja ja jopa palkata työntekijöitä auttamaan puutarhanhoidossa. Lisäksi piñatojen vaihtokaupoista on mahdollista ansaita rahaa. Joka piñatalle puutarhassa on määritelty arvo, joten niiden kasvattamisesta ja kauppaamisesta voi tulla melko tuottoisa liiketoimi.\nToimiiko vaihtokauppasysteemi Xbox Livessä?\nCK: Xbox Liven välityksellä pelaaja voi lähettää kavereilleen objekteja ja piñatoja omasta puutarhastaan. Lähetettävät tavarat pakataan isoon laatikkoon, jossa kaveri vastaanottaa ne. Ominaisuudesta tulee todella hieno, koska jos pelissä jää jumiin eikä pysty houkuttelemaan tiettyä piñatalajia, kaveria voi pyytää lähettämään tarvittavia otuksia. Pelissä voi myös aiheuttaa epäjärjestystä pakkaamalla laatikkoon jotain, josta kaveri ei välttämättä pidä, kuten hapanpiñatoja.\nHapanpiñatoja? Ovatko ne pahoja?\nCK: Hapanpiñatat ovat ilkeitä piñatoja. Ne ovat kirkkaan punaisia, joten ne erottaa helposti hyvistä piñatoista. Hapanpiñatat ovat hyvin tuhoisia. Ne rikkovat aitoja ja rakennuksia puutarhassa, aiheuttavat riitoja asukkien välillä, sairastuttavat muita piñatoja ja yleisesti ottaen tekevät pelaajan elämästä vaikeaa.\nMitä muita suunnitelmia teillä on Xbox Liven varalle?\nCK: Tällä hetkellä kerromme vain vaihtokauppajärjestelmästä, mutta meillä on suuria suunnitelmia. Itse asiassa voin paljastaa peliin tulevan myös Xbox Live -haasteita silloin tällöin. Ne näkyvät ruudun alareunassa. Sinne saattaa ilmestyä esimerkiksi kysymys ”Piñatatehdas tarvitsee kolme Horsetachiota syntymäpäiväjuhlille – voitko toimittaa ne?”. Jos kysymykseen vastaa myönteisesti, peli antaa aikarajan vaadittujen piñatojen tuottamiselle. Xbox Live järjestelee parhaat osanottajat käytetyn ajan ja ansaittujen pisteiden perusteella. Ominaisuus on mainio kilpailuhenkisille pelaajille.\nVoiko kaverin puutarhassa piipahtaa Xbox Liven välityksellä?\nCK: Tutkimme mahdollisuutta.\nPiñatoja yleensä lyödään pesäpallomailalla. Voiko näin tehdä pelissä?\nCK: Pelissä ei ole pesäpallomailaa, mutta omia piñatojaan voi särkeä. Siitä huolimatta kyseessä on positiivinen peli ja piñatojen rikkomisesta on seurauksensa.\nOnko ohjausmalli pidetty mahdollisimman yksinkertaisena, jotteivat lapset ja satunnaispelaajat kokisi sitä luotaantyöntäväksi?\nCK: Ehdottomasti. Se on hyvin yksinkertainen ja perustuu vain muutamiin pääkontrolleihin ja napinpainalluksiin. Opasteet näkyvät ruudulla koko ajan. Elämäsimulaattoreihin ja mikromanagerointiin tottuneet löytävät pelistä kuitenkin paljon syvyyttä. Aloittelevat pelaajat voivat palkata apuvoimia hoitamaan kaikkia pikku juttuja, joita puutarhassa on seurattava, jotta he voisivat keskittyä hauskanpitoon.\nKuinka monta eri kasvilajia ja puuta puutarhaansa voi istuttaa?\nCK: Pelissä on suurin piirtein 50 eri kasvilajia ja puuta kerättävänä. Niitä voi ostaa kyläkaupasta ja niillä kaikilla on käyttöä, vaikkakin puutarhan kannalta jotkin ovat toisia hyödyllisempiä. Pelaajan on kantapään kautta opittava, mitä tulisi pitää silmällä. Lisäksi ostetut siemenet houkuttelevat erilaisia piñatoja puutarhaan. Esimerkiksi porkkanat vetävät puoleensa Bunnycomb-jäniksiä ja nauriit Mousemallow-hiiriä. Siemenen istuttaminenkaan ei ole niin yksinkertaista, että vain hautaa sen maahan ja jää odottelemaan tuloksia. Siementä on kasteltava, jotta se kasvaisi!\nSuunnitteletteko hyödyntävänne Live-kauppapaikkaa?\nCK: Meillä on ehdottomasti suuria suunnitelmia kauppapaikalle. En voi vielä puhua niistä, mutta ladattavaa materiaalia tulee paljon saataville.\nMiten TV-sarja liittyy peliin?\nCK: Sarjan jokaisessa jaksossa on kaksi kertomusta, jotka molemmat sisältävät pelivinkkejä. Esimerkiksi yksi jakso saattaa kertoa yksisarvisen houkuttelusta, ja jos sellaisen haluaa puutarhaansa, pelissä on toteutettava samat olosuhteet.\nKuinka peli päättyy?\nCK: Viva Piñatalla ei ole loppua. Pelissä on 60 eri piñataa kerättävänä, ja se vaatii merkittävää ajallista panostusta – erityisesti kun rupeaa käsittelemään hapanpiñatoja sekä eri piñatalajien välisiä suhteita. Ankat ja hanhet eivät esimerkiksi pidä toisistaan, joten ne on pidettävä erossa toisistaan, jos puutarhan haluaa pysyvän rauhallisena!\nKiitoksia ajastasi, Chris!\nForza Motorsport 2 -haastattelu (16.10.2006 - 00:00)


Uutiset | TRIP - Teekkaripurjehtijat ry\nPosted by Markus Nevalainen on Feb 17, 2021\n(Muokattu 28.2.: virallinen kokouspaikka vaihtunut // Edited 28.2.: the official meeting location changed) (in English below) Hyvä Teekkaripurjehtijoiden jäsen, Tervetuloa osallistumaan Teekkaripurjehtijat ry:n sääntömääräiseen vuosikokoukseen, joka järjestetään keskiviikkona 3.3. klo 18.00. Virallisena kokouspaikkana toimii Välimerenkatu 5, Helsinki, mutta jäsenistöä pyydetään osallistumaan kokoukseen ensisijaisesti etäyhteydellä. Kokouksen esityslistalla on sääntömääräisten asioiden, kuten menneen vuoden...\nIlmoittaudu Navigointi 1 -kurssille\nPosted by Satu L on Feb 4, 2021\nTule suorittamaan Navigointi 1 -kurssi Teekkaripurjehtijoiden seurassa ja opettelemaan navigoinnin perustaidot ennen tulevaa purjehduskautta! Mitä: Navigointi 1 -kurssi auktorisoitujen navigointiopettajiemme seurassa Milloin: tiistaisin 23.2.-13.4. klo 18-20 Missä: etänä Hinta: 65€ (opiskelijat) / 79€ (valmistuneet), kurssi tarkoitettu vain Teekkaripurjehtijat ry:n jäsenille Ilmoittaudu 21.2.2021 mennessä. Lisätietoa ja ilmoittautuminen Liity...\nPosted by Satu L on Nov 11, 2020\nHyvä jäsen, Olet lämpimästi tervetullut osallistumaan Teekkaripurjehtijat ry:n vaalikokoukseen, joka järjestetään torstaina 26.11.2020 klo 18.00 Design Factoryssa Stagella (Betonimiehenkuja 5C, 02150 Espoo). Kokoukseen osallistutaan ensisijaisesti...\nPosted by Samuel Vinkki on Oct 4, 2020\n// this event is unfortunately only in Finnish // Nyt on erinomainen mahdollisuus suorittaa EA1-kurssi Teekkaripurjehtijoiden seurassa, veneilyn erityistarpeita huomioiden! SPR:n EA1-kurssi tai vastaavat taidot ovat vaatimuksena mm. rannikkopäällikkötutkinnon ja kerhon kapteeninoikeuksien saavuttamiseksi. Mitä: EA1-kurssi, kouluttajana Eetu Honkanen Milloin: Lauantaina 17.10. ja sunnuntaina 18.10. kello 9:30-18:30, opetusta 16h Missä: Otaniemessä Design Factorylla, osoitteessa Betonimiehenkuja 5C, 02150 Espoo Hinta: 115€ (opiskelijat)...\nPosted by Satu L on Sep 27, 2020\nTervetuloa ylimääräiseen yhdistyksen kokoukseen 12.10.2020 klo 19.00. Kokous järjestetään ensisijaisesti...


Huhtikuu 2010 - Tervetuloa tyhjiöön\nHome Viestejä Sarah Biermann Huhtikuu 2010 - Tervetuloa tyhjiöön\nKirjoittanut Sarah Biermann (limitless-one.com)\nOlen puhunut monien ihmisten kanssa ja saanut sähköpostia monilta ihmisiltä ja kaikki ihmettelevät periaatteessa samaa asiaa. Ihmiset ovat väsyneitä, jopa uupuneita. Ei ole innostusta mitään kohtaan, edes sellaista mikä ennen innosti kovasti.\nFyysinen, mentaalinen, tunne- ja henkikeho on rikki. Fyysisiä oireita voivat olla ontelo-, kurkku- ja korvavaivat, päänsärky, kummalliset säryt joita tuntuu tulevan ja menevän ilman syytä, joskus kehon ympärillä tuntuu samanlaista painetta kuin uidessa. Ruuansulatus reistailee ja tuntuu epämukavalta, se on liian nopeaa tai hidasta. Ja ruokahalu on "vinossa", asiat jotka ennen maistuivat hyvältä, eivät enää maistu. Voi olla kehokipuja, kuumetta ja flunssan kaltaisia oireita ja tietysti vain todella, todella kovaa väsymystä. Näkökyky vaihtelee ja joskus se on hyvin samea.\nMentaalisia oireita ovat joko kyvyttömyys ajatella tai eksyminen ajatuskehään. Ajan hallitseminen ja kaiken sellaisen tekeminen, mikä vaatii terävää vasenta aivopuoliskoa, on haastavaa. On paljon helpompaa saada itsensä ajattelemaan jotain muuta ja vain istua tuijottamassa taivaalle, televisiota, kirjaa tai seinää. Ne pikkuasiat joista ennen nautimme, eivät ole enää nautinnollisia.\nTunteet riehuvat valtoimenaan. Apatiaa, toivottomuutta, epätoivoa, surua ja täydellisen tyhjyyden ja jumissa olemisen tunnetta. Toisaalta voitte olla hyvin turhautunut. On kuin pitkäaikaisia PMS-oireita ja haluaa ihmisten vain jättävän rauhaan ja pitävän huolen omista ongelmistaan. (Ihmiset osaavat sitten olla ärsyttäviä.) Saatatte huomata kiinnostuksen kadonneen työtä, harrastuksia, ystäviä ja jopa koko planeettaa kohtaan. Vain hampaiden harjaaminen (taas!) tuntuu varsinaiselta taakalta ja niin typerältä. No mutta, kyse on joka tapauksessa harhasta.\nSilloin kun tunteet ovat pinnassa, on vaikeaa säilyttää yhteyttä henkeen. Tunteet ovat ikään kuin täyttäneet kokonaan, silmät ja korvat niin täyteen, ettei voi nähdä tai kuulla selvästi eikä ole tilaa uudelle informaatiolle. Oletteko panneet merkille, että silloin kun olette kurjin, pelokkain tai surullisin, niin pyytäessänne opastusta hengeltä, ette saa mitään?\nMitä tässä oikein tapahtuu? Olemme jo lähestymässä vuotta 2012 ja meille luvattiin, että asiat paranevat. Mutta juuri nyt en välitä hittojakaan siitä - haluan vain nukkua.\nTuntuu, kuin jokainen solu, jokainen molekyyli ja jokainen atomi kävisi läpi merkittävää transformaatiota. Ja se on stressaavaa! Kuvitelkaa tammenterhoa. Se on ollut siemenenä hyvin pitkään ja odottanut mahdollisuuksiensa ilmaisemista ja tulemista suureksi tammeksi. Mutta nyt olosuhteet vaativat, että se aloittaa transformaation. Tämä prosessi stressaa. Sisällä tapahtuu kemiallisia muutoksia, mikä saa aikaan painetta siemenenkuoressa. Tämä paine lisääntyy ja lisääntyy, kun kostea ympäristö pehmentää kuorta ja tekee siitä heikomman. Lopulta kuori halkeaa ja haavoittuva ja herkkä verso alkaa tulla esiin.\nAjatelkaa, millaiselta se tuntuu siemenestä. Sen suojaava kuori heikkenee ja hajoaa. Nämä herkät sisäosat, jotka olivat hyvin turvassa ja suojassa, altistuvat nyt tuntemattomalle ympäristölle. Tätä siemen ei ole koskaan ennen kokenut eikä se tiedä, mitä lopussa tapahtuu.\nTätä tapahtuu kehomme solutasolla. Ei meistä puita ole tulossa! Se on vertauskuva. Tällaista stressiä tunnemme kehossamme ja se vie paljon energiaa. Useimmat teistä ovat eläneet vain tahdonvoimalla ja panneet itsensä tekemään asioita, joita teidän täytyy tehdä.\nJa samanaikaisesti tapahtuu voimakasta henkistä transformaatiota. Energiayhteydet uuden ja vanhan todellisuuden väliltä irtoavat. Kaikki asiat, jotka määrittelivät teidät vanhassa todellisuudessa, putoavat pois. Noihin asioihin sisältyvät roolit (tytär, poika, isä, äiti jne.), unelmat ja tavat, joilla unelmat toteutetaan. Olette jo päästäneet irti monista asioista. Voin tuntea, miten lohkareitanne on hakattu pois. Prosessin lopussa on välttämätöntä päästää irti myös niistä asioista, joita olette eniten rakastaneet. Nämä ovat sellaisia asioita elämässänne kuin henkinen työ, luovat harrastukset ja myös asiat, joista olette rakentuneet.\nMeillä kaikilla on tapoja, joilla olemme määritelleet itsemme. Asiat joista pidämme, joista emme välitä tai joita inhoamme. Otamme itsestään selvyytenä, että tämä on sitä, kuka olemme. Meillä kaikilla on unelmia tulevaisuudesta - kenties hoitokeskuksen avaaminen tai kirjan kirjoittaminen tai yhteisössä eläminen oman ruokansa kasvattaen. Monet näistä ovat asioita, joista todella pidämme. Juuri nyt kehitämme uudestaan näitä määritelmiä ja unelmia. Haluammeko edelleen samoja asioita? Onko tarkoituksenmukaista viedä näitä asioita uuteen todellisuuteen vai perustuvatko ne liikaa vanhaan energiaan?\nYksi nainen on aina halunnut saada hoitokeskuksen. Hän opiskeli monia menetelmiä ja lopulta alkoi työskennellä asiakkaiden kanssa. Työ ei ollut enää hauskaa. Se ei ollut tyydyttyvää tai edes kiinnostavaa.\nPuhuin erään miehen kanssa, joka on pitänyt säännöllisiä joogaharjoituksia monta vuotta. Se on ollut hänelle hyvin tärkeää monistakin syistä. Nyt hänestä ei enää tunnu siltä, että hän pitää tunteja.\nOlen itse aina rakastanut kasveja. Äitini oli maisema-arkkitehti ja luomuviljelijä. Minut kasvatettiin työskentelemään puutarhassa ja huolehtimaan kasveista. Olen ollut aina viherpeukalo ja jos en ole voinut saada omaa puutarhaa, minulla on ollut ainakin paljon huonekasveja. Erityisesti tästä olen pitänyt. Viime aikoina olen tuntenut kaikki nuo kasvit pelkäksi velvollisuudeksi, vain lisäasioina joista on huolehdittava. Ilo ja rakkaus ovat olleet täysin poissa.\nTämä prosessi ei ole todellakaan mukava. Pikkuääni päässä sanoo: "Jos antaudun tälle, niin kaikki on mennyttä enkä enää koskaan tunne toiveikkuutta tai luovuutta." On pelko, ettemme pääse koskaan ulos tyhjiöstä. Olen havainnut, että vastakkainen on totta. Tarvitsee syleillä tyhjiötä. Antakaa itsenne tuntea toivottomuutta, apatiaa ja pelkoa. Viettäkää aikaa tuntien tuota intensiivisyyttä. Älkää ryhtykö vielä mihinkään toimiin. Mieleeni juolahti, että heittäisin kaikki (typerät ja vaativat) huonekasvit roskiin ja se olisi siinä. Onneksi päätin odottaa. (Tai kenties se vain näytti liialta vaivalta.)\nMuutaman päivän päästä huomasi orkidearuukun tieni varressa. Se kukat olivat juuri auenneet ja pysähdyin hetkeksi ihastelemaan sen kauneutta. Se sai oloni tuntumaan hyvältä ja kiitolliselta. Näytti siltä, etten ollut kadottanut iäksi rakkauttani kasveja kohtaan. Nyt sen sijaan, että määritelmä oli tiedostamaton ja perustui lapsuuteen ja tapaan, kyse oli valinnasta.\nEmme voi elää fyysisessä todellisuudessa ilman mitään määritelmiä. Jonkin ilmentymiseksi sillä on oltava jonkinlainen määritelmä. Nyt meille annetaan tilaisuus tarkastella, miten olemme määritelleet itsemme, katsoa, miltä määritelmämme tuntuvat, ja valita, mitä haluamme ottaa mukaamme uuteen todellisuuteen.\nKun tämä uudelleenmääritysprosessi yhdistetään fyysisen kehon transformaatioon, meillä on voimakas sekoitus. Ja kyllä, nämä kaksi liittyvät yhteen. Olkaa siis hyvin kärsivällinen ja lempeä itseänne kohtaan. Älkää yrittäkö taistella tätä vastaan. Sen perusteella, miten luen energiaa, meillä on enää pari viikkoa intensiivistä tyhjiöaikaa jäljellä.\nKeskittykää pikkuasioihin, jotka antavat teille nautintoa - on kyse sitten kukasta, upeasta pilvimuodostelmasta tai jonkun rakkaan halauksesta. Pian asiat alkavat taas kirkastua. Luottakaa prosessiin.


07.11.2011 Rahoitusalan asiantuntijat ja esimiehet kannattavat palkankorotusvaran jakamista yleiskorotuksena\nYlemmät Toimihenkilöt YTN tiedusteli rahoitusalalla työskenteleviltä YTN-liittojen jäseniltä, missä suhteessa palkankorotusvara tulisi mielestäsi jakaa yleiskorotuksen ja palkkakeskusteluerän kesken.\nRaamisopimuksen mukainen kustannusvaikutus koko sopimuskaudelle on 4,3 %.\nLähes puolet vastanneista oli sitä mieltä, että koko raha pitäisi jakaa yleiskorotuksena. Muut vaihtoehtoja kannatettiin suhteellisen tasaisesti.\nTulosta selittää, että viime vuosina palkkakeskustelumalli on vaikuttanut yleiskorotuksiin pienentävästi, ja ne ovat jääneet pienemmiksi kuin muilla YTN:n sopimusaloilla.\nPalkkakeskustelumallin perusteella jaettu keskimääräinen korotus on ollut 50 euroa, joten myös sen kannustavuus on jäänyt alamittaiseksi.\nRahoitusalan työehtosopimusneuvottelut jatkuvat maanantaina 7.11. Tiedotamme neuvottelujen etenemisestä mahdollisimman pikaisesti.